text: 1- 2TUHAN geubri ubak Nabi Musa peuratoran-peuratoran lagée nyoe keuhai upacara teupeugleh óh ka lheueh puléh nibak peunyakét kulét nyang mubahya. Bak uroe ureuëng nyang teupeugah gleh, ureuëng nyan harôh teuba ubak imeum, 3lé imeum laju geuba ureuëng nyan uluwa khimah-khimah. Meunyoe meunurot teupareksa ureuëng nyan ka puléh, 4lé imeum laju geuyue ba ubak ureuëng nyan dua boh cicém udeb nyang hana hareuem, sikrék kayée bak aron, sikrék talo mirah dan saboh tangke ôn hisop. 5Cicém nyang saboh harôh teusie ateueh beulangöng tanoh nyang meuasoe ié gleh nyang teucok nibak mata ié. 6Cicém nyang saboh treuk nibak kayée bak aron, talo mirah ngon saboh tangke ôn hisop harôh teuculok lam darah cicém nyang ka teusie nyan. 7Lé imeum laju geureutek tujoh goe darah cicém nyan ubak ureuëng nyang ka puléh nyan, dan laju geupeugah bahwa ureuëng nyan ka gleh. Dan cicém nyang mantong udeb geujak peuleueh laju u blang. 8Óh lheueh nyan lé ureuëng nyan laju jijak rhah peukayan droe jih, jicukö mandum ôk jih, dan jijak manoe. Deungon nyan gleh kheueh ureuëng nyan, dan ka jeuet jitamong u dalam khimah-khimah, teuma tujoh uroe treuk ureuëng nyan hana jeuet jitamong lam khimah jih keudroe. 9Bak uroe nyang keutujoh ureuëng nyan harôh jicukö mandum ôk jih, meunan cit deungon janggot jih, calak mata ureuëng nyan dan banmandum bulée nyang na nibak tuboh ureuëng nyan. Óh lheueh nyan lé ureuëng nyan laju jijak rhah peukayan jih keudroe dan jimanoe. Barô kheueh óh lheueh nyan ureuëng nyan ka gleh. 10Bak uroe nyang keu lapan ureuëng nyan harôh jiba dua boh aneuëk bubiri agam dan saboh aneuëk bubiri inong nyang meu umu sithon, nyang maséng-maséng hana meucupa. Seulaén nibak nyan jiba teuma lhée kilo gram teupông nyang ka teujampu ngon minyéuk zaiton dan siper lhée arée minyéuk zaiton. 11Lé imeum laju jiba ureuëng nyan meusigoe ngon peuseumahan jih nyan ubak babah pintoe Khimah TUHAN. 12Imeum harôh geucok saboh aneuëk bubiri agam dan siper lhée arée minyéuk zaiton keu keureubeuen geunantoe rugoe, dan laju geupeuseumah sibagoe keureubeuen teubri ubak TUHAN. 13Aneuëk bubiri nyan harôh teusie bak teumpat nyang khusos na kheueh bak teumpat sie keureubeuen peu amphon desya dan keureubeuen teutot. Bubiri nyan harôh teusie disinan sabab keureubeuen gantoe rugoe ngon keureubeuen peu amphon desya na kheueh lumpah that suci dan jeuet keu jeumba imeum. 14Imeum harôh geucok bacut darah aneuëk bubiri nyan laju geusiliek ubak punyueng blah uneuen, bak nang jaroe uneuen dan bak nang gaki uneuen ureuëng nyang teuma geupeugah ka gleh. 15Óh lheueh nyan lé imeum geucok laju bacut minyéuk zaiton laju geuro lam paleuet jaroe geuh nyang blah wie. 16Óh ka lheueh gobnyan geuculok aneuëk jaroe geuh nyang blah uneuen lam minyéuk, dan geu ceupet tujoh goe lam Khimah TUHAN. 17Dan minyéuk nyang mantong na tinggai bacut bak jaroe gobnyan nyan laju geusiliek ubak teumpat-teumpat nyang ka teusiliek darah, na kheueh ubak ôn punyueng blah uneuen, bak nang jaroe blah uneuen, dan nang gaki blah uneuen ureuëng nyang teuma geupeugah ka gleh. 18Minyéuk nyang leubeh nyan harôh geuro ateueh ulée ureuëng nyan. Deungon lagée nyan imeum ka geupeuna upacara peusuci keu ureuëng nyan dikeue TUHAN. 19Óh lheueh nyan lé imeum harôh geupeuseumah keureubeuen peu amphon desya mangat ureuëng nyang najih nyan ka jeuet keu gleh. Óh lheueh nyan gobnyan harôh geusie beulatang keu keureubeuen nyang teutot 20dan geupeuseumah meusajan ngon keureubeuen teuhidang ateueh miseubah. Deungon lagée nyan imeum ka geupeuna ucapara teupeusuci keu ureuëng nyan, dan ureuëng nyan pih ka jeuet keu gleh. 21Meunyoe ureuëng nyan gasien dan hana mampu, teuma keu keureubeuen geunantoe rugoe jihnyan jeuet jiba saboh aneuëk bubiri agam sibagoe keureubeuen nyang teujok ubak TUHAN. Seulaén nibak nyan sikilo gram teupông nyang teujampu ngon minyéuk zaiton sibagoe keureubeuen teuhidang, dan siper lhée minyéuk zaiton. 22Meunan cit di ureuëng nyan harôh teuma jiba dua boh cicém mirah pati nyang mantong muda atawa cicém leuek muda: saboh keu keureubeuen peu amphon desya dan saboh treuk keu keureubeuen teutot. 23Banmandum peuseumahan nyan harôh teuba ubak imeum dikeue babah pintoe Khimah TUHAN bak uroe nyang keu lapan upacara teupeu gleh droe gobnyan. 24'Le imeum laju geucok aneuëk bubiri ngon minyéuk zaiton dan laju geupeuseumah sibagoe keureubeuen nyang teujok ubak TUHAN, dan nyan keu jeumba imeum. 25Laju lé imeum harôh geusie aneuëk bubiri nyan dan geusiliek laju darah jih bacut ubak punyueng blah uneuen, nang jaroe blah uneuen dan nang jaroe gaki uneuen ureuëng nyang ka geupeugah gleh. 26Lé imeum harôh geuro bacut minyéuk ubak tapak jaroe gobnyan blah wie 27dan deungon jaroe uneuen gobnyan laju geupicet minyéuk nyan tujoh goe u dalam Khimah TUHAN. 28Dan minyéuk nyang na tinggai bacut treuk lam jaroe gobnyan harôh geusiliek ubak teumpat-teumpat nyang ka teusiliek darah, na kheueh ubak ôn punyueng nyang blah uneuen, nang jaroe uneuen dan nang gaki blah uneuen ureuëng nyang teuma geupeugah gleh. 29Minyéuk nyang leubeh nyan harôh geuro ateueh ulée ureuëng nyan sibagoe upacara teupeu gleh droe gobnyan dikeue TUHAN. 30Óh lheueh nyan lé imeum harôh geupeuseumah saboh cicém mirah pati muda atawa cicém leuek muda 31keu keureubeuen peu amphon desya, dan saboh treuk keu keureubeuen nyang teutot meusigoe ngon keureubeuen teuhidang. Deungon lagée nyan imeum geupeuna upacara teupeu gleh ateueh ureuëng nyan dikeue TUHAN. 32Nyan kheueh peuratoran keuhai upacara teupeusuci óh ka lheueh keunong peunyakét kulét nyang mubahya keu ureuëng nyang hana meudaya. 33TUHAN geubri ubak Nabi Musa ngon Nabi Harun 34peuratoran-peuratoran keuhai rumoh nyang ka keunong peunyakét rapöh dan ka jimeu-eue. Peuratoran-peuratoran nyoe teupeubuet óh ka lheueh bansa Israel jitamong u Kanaan, nanggroe nyang geubri lé TUHAN keu awaknyan. 35Soemantong nyang meuteumé rumoh droe ka keunong rapöh, harôh jijak peugah hainyan ubak imeum. 36Sigohlom imeum teuka geujak pareksa nyang keunong rapöh nyan, gobnyan harôh geupeurintah mangat peue-peue nyang na lam rumoh nyan teupeuteubiet uluwa. Meunyoe hán, peue mantong nyang na lam rumoh nyan ka jeuet keu najih, dan laju imeum teuka 37keu geupareksa nyang rapöh nyan. Meunyoe na deuh meucak-cak rab lagée ijo-ijo atawa mubayang-bayang mirah nyang leumah jih lagée ka jitamong u dalam beuton nyan, 38imeum harôh geutinggai laju rumoh nyan dan geupeubiyeu mantong rumoh nyan teugunci nyang treb jih tujoh uroe. 39Bak uroe nyang keutujoh imeum nyan harôh geuteuka dan geupareksa lom teuma. Meunyoe nyang rapöh nyan ka jimeu-eue, 40- 41gobnyan harôh geupeurintah mangat batée-batée beuton nyang ka keunong rapöh nyan teureulôh dan mandum beuton siblah udalam teu kréh. Nyang teukréh nyan lagée peulaster ngon batée-batée nyan harôh teujak böih ubak saboh teumpat nyang najih nyang na diluwa banda. 42Dan batée-batée nyang ka geupeuteubiet nyan harôh teugantoe deungon batée-batée nyang barô. Banmandum beuton rumoh nyan harôh teulapeh ngon peulaster barô. 43Meunyoe rapöh nyan jiteuka lom, padahai batée-batée rumoh nyan ka teugantoe dan beuton-beuton rumoh nyan ka teu kréh dan teupeulaster lom, 44lé imeum harôh geujak ngieng dan geupareksa rumoh nyan lom. Meunyoe rapöh nyan keubiet ka ji-éue meuluwah teuma rumoh nyan ka jeuet keu najih 45dan harôh teureulôh. Batée-batée, kayée-kayée dan banmandum peulaster jih harôh teuba u teumpat nyang najih nyang na di luwa banda. 46Sigohlom nyan soe mantong nyang tamong lam rumoh nyan ka jeuet keu najih sampoe mata uroe jilob. 47Soe mantong nyang éh atawa jimakheun nibak rumoh nyan harôh ji rhah peukayan droe jih. 48Teuma meunyoe imeum nyang teuka dan meunurot nyang geupareksa lé gobnyan hana jiteuka lé nyang rapöh óh ka lheueh rumoh nyan teupeulaster lom, gobnyan harôh geupeugah bahwa rumoh nyan ka gleh, sabab nyang rapöh nyan ka gadôh banmandum. 49Keu teupeu suci rumoh, imeum harôh geucok dua boh cicém, kayée bak sala, talo mirah dan saboh tangke hisop. 50Cicém nyang saboh harôh teusie ateueh beulangöng nyang meuasoe ié gét nibak mata ié. 51Laju óh lheueh nyan, kayée bak sala, talo mirah, hisop dan cicém nyang mantong udeb harôh teuculok lam darah cicém nyang ka lheueh teusie dan u dalam ié nyang gét. Óh lheueh nyan, rumoh nyan harôh geureutek tujoh goe. 52- 53Cicém nyang mantong udeb harôh geupeuleueh lam padang uluwa banda. Deungon lagée nyan imeum ka geupeubuet upacara teupeusuci rumoh, dan rumoh nyan ka jeuet keu gleh. 54Nyan kheueh peuratoran-peuratoran keuhai peunyakét kulét nyang paleng mubahya, 55- 56keuhai bucôh-bucôh, luhok atawa meucak-cak putéh atawa kumong nibak tuboh, dan keuhai rapöh nibak peukayan atawa rumoh. 57Peuratoran-peuratoran nyan guna jih keu teupeu teuntée peu kheueh sapeue-peue nyan gleh atawa najih.


c: text/html

text: 1Nibak watée nyan, Samuel nyang mantong aneuëk miet nyan geulayani TUHAN mantong ateueh peutunyok Eli. Bak watée nyan lumpah that jareueng na peusan TUHAN. 2Bak simalam, Eli nyang ka that tuha lom ngon mata gobnyan pih karab buta sabab ka rabon, gobnyan teungoh geu-éh didalam bilék geuh, 3dan Samuel geu-éh teuma tô ngon Peuto Peujanjian TUHAN, didalam Khimah Suci. Bak watée mata uroe gohlom jiteubit dan mantong lam keuadaan reuneu-reuneu dan meunan cit panyöt mantong na hu, 4TUHAN geutawök Samuel, laju Samuel pi geujaweueb, "Nyoe, Bapak!" 5Óh lheueh nyan geubeudôh dan laju geuplueng geujak meurumpok ngon Eli dan geupeugah, "Peue na? Keupeue ulôn neu tawök?" Teuma Eli geujaweueb, "Ulôn hana lôn hôi gata, tajak -éh kheueh lom." Laju Samuel geujak ubak teumpat éh geuh lom. 6- 7Óh lheuehnyan Samuel geuhôi lom lé TUHAN, teuma Samuel hana geuteupeue bahwa nyang hôi gobnyan na kheueh TUHAN, sabab hántom na lom TUHAN geupeugah haba ngon gobnyan. Lé sabab nyan gobnyan geubeudôh lom, dan laju geujak meurumpok ngon Eli dan geu tanyong, "Peue na hai, Bapak? Pakon Bapak hôi ulôn?" Geujaweueb lé Eli, "Ulôn hana lôn hôi gata hai, aneuëk meutuah; tajak éh kheueh lom keudeh." 8Keu nyang keu lhée goe TUHAN geuhôi Samuel; lagée biasa geubeudôh laju Samuel geujak meurumpok deungon Eli sira geupeugah, "Peue na hai Bapak? Pakon ulôn neuhôi?" Teuma bak saát nyan kheueh Eli barô geuteupeue bahwa nyang meuhôi aneuëk nyan na kheueh TUHAN. 9Sabab nyan gobnyan geupeugah ubak Samuel, "Tajak éh kheueh lom, dan meunyoe Gobnyan teuka lom geuhôi gata tapeugah kheueh laju, 'Neumeututoe kheueh, TUHAN, ulôn na lôn deungoe su Droeneueh.' " Laju geujak kheueh Samuel ubak teumpat éh lom. 10Óh lheueh nyan teuka kheueh lom TUHAN dan geudong laju diteumpat nyan óh lheuehnyan geuhôi kheueh teuma Samuel, "Samuel, Samuel!" Dan Samuel laju geujaweueb, "Neumeututoe kheueh ya, TUHAN, hamba Droeneueh nyoe meudeungoe su Droeneueh." 11Laju geupeugah lé TUHAN ubak gobnyan, "Ulôn teuma Lôn pubuet nyang lumpah brat ateueh ureuëng Israel, dan soe mantong nyang deungoe nyan ureuëng nyan jiteuka bingong. 12Bak uroenyan Ulôn teuma Lôn peubuet banmandum nyang ka lheueh Ulôn ancam ateueh keuluwarga Eli nibak awai sampoe án akhé. 13Ka lheueh Ulôn peugah ubak gobnyan bahwa keuluwarga jihnyan Ulôn huköm siumu masa sabab aneuëk-aneuëk jihnyan ka jihina Ulôn. Eli jiteupeue mandum desya awaknyan, teuma awaknyan hana jibeungéh. 14Lé sabab nyan Ulôn meusumpah keuhai keuluwarga Eli nyan, bahwa desya awaknyan nyang paleng rayeuk nyan hana hase teusampôh deungon keureubeuen atawa peuseumahan peue mantong keu siumu masa." 15Óh lheuehnyan Samuel geuéh lom, dan watée uroe ka bungoh gobnyan laju geubeudôh geubuka dumna pintoe-pintoe Baét TUHAN. Gobnyan geutakot geujak peugah peue nyang ka geukalon nyan ubak Eli, 16teuma Eli laju geuhôi Samuel dan geupeugah, "Samuel, aneuëk ulôn." Geujaweueb lé samuel, "Nyoe pat ulôn, hai Bapak." 17Eli geutanyong, "Peue nyang ka geubri tée lé TUHAN ubak gata? Gata carita kheueh nyan banmandum ubak ulôn. Meunyoe sipeu-peu nyang gata söm ubak ulôn, pasti gata geuhuköm lé Po teu Allah." 18Dan Samuel geupeugah banmandum nyan ubak Eli. Hana meubacut pi nyang na teusöm. Óh lheueh nyan geupeugah kheueh lé Eli, "Gobnyan TUHAN, bah kheueh Gobnyan geupeubuet peue nyang geu anggab nyan jroh." 19Samuel ho siuroe meutamah rayeuk. TUHAN sabe na ngon gobnyan dan peue nyang geupeugah lé Samuel keubiet teujadi. 20- 21Nyang kheueh sabab jih bubena ureuëng Israel bansaboh nanggroe nyan jimeungaku bahwa Samuel nyan na kheueh nabi TUHAN. Tieb-tieb Samuel geupeugah haba, banmandum bansa Israel jideungoe. TUHAN teutab mantong geupeugah droe gobnyan di Silo, diteumpat gobnyan nyang keu phon-phon that geupeuleumah droe ubak Samuel dan geupeugah haba deungon geuh nyan.

robotstxt: allowed

filter: keep


text: 1Syedara-syedara lôn! Gata banmandum ka taturi keu huköm. Ngon lagée nyan, gata tateupeue bahwa keukuasaan huköm ateueh sidroe-droe ureuëng, meulaku simantong ureuëng nyan udeb. 2Sidroe ureuëng inong nyang na lakoe, miseue jih, teuikat ngon huköm bak lakoe jih seumantong lakoe jih udeb. Meunyoe lakoe jih ka meuninggai donya, peurumoh ureuëng nyan ka beubaih nibak huköm nyang teuikat jihnyan bak teungku lakoe. 3Meunyoe inong nyan udeb ngon agam laén seudangkan lakoe jih mantong udeb, dan ureuëng inong nyan teupeugah ka meumukah. Teuma meunyoe lakoe jih meuninggai donya, seucara huköm, inong nyan ka beubaih. Dan meunyoe inong nyan jimeukawen lom ngon agam laén, inong nyan hana teupeugah meumukah. 4Meunan cit hai jih ngon gata, Syedara-syedara lôn. Teuhadab huköm agama Yahudi gata ka maté, sabab gata ka teupeusaboh ngon tuboh Almaseh dan ka jeuet keu atra Gobnyan nyang ka teupeu udeb lom teuma nibak maté. Gobnyan teupeu-udeb nibak maté mangat tanyoe jeuet meuguna nibak Po teu Allah, lam udeb geutanyoe. 5Sabab, yoh masa ilée tanyoe udeb meunurot sifeuet-sifeuet manusia. Bak watée nyan nafeusu-nafeusu nyang meudesya, nyang teuka sabab na huköm agama, jimat peuranan lam tuboh geutanyoe. Nyang kheueh sabab jih tanyoe tapeubuet hai-hai nyang akibat jih rhot bak maté. 6Teuma jinoenyoe tanyoe hana le teuikat bak huköm agama Yahudi. Tanyoe ka maté ateueh huköm nyang yoh watée ilée jikuasa tanyoe. Tanyoe hana le meungabdi ngon cara nyang awai, meunurot huköm nyang teutuléh. Jinoenyoe tanyoe meungabdi meunurot cara barô nyang jitunyok lé Roh Allah ubak geutanyoe. 7Meunyoe meunan, peu kheueh nyang jeuet tapeugah? Bahwa huköm agama Yahudi nyan jeuhet? Teuntée hana! Teuma huköm nyan kheueh nyang purunoe ulôn keuhai desya. Ulôn hana teuma lôn teupeu peue nyang teupeugah ngon leuha nyan, meunyoe huköm agama Yahudi hana jipeugah, "Bék kheueh leuha." 8Rot huköm agama, desya meuteumé keuseumpatan keu jipeuteuka mubagoe rupa keuheundak nyang leuha lam até ulôn; sabab meunyoe huköm agama hana, dan desya pih maté. 9Ulôn ilée udeb hana meuagama. Teuma watée huköm agama teuka, desya ka jipeuphon udeb 10dan ulôn maté. Dan huköm agama nyan, nyang yoh awai na meukeusut keu teubri udeb, nyang teuka na kheueh maté ateueh ulôn. 11Sabab meulalu huköm agama nyan, desya jicok keuseumpatan keu jipeunget dan jipoh maté lôn. 12Huköm agama asai jih nibak Po teu Allah, dan tieb-tieb peurintah nyang na lam huköm nyan teuka jih nibak Po teu Allah, jadi ade dan jroh. 13Ngon lagée nyan, peu kheueh nyoe meumakna bahwa nyang gét nyan jipeuteuka maté keu ulôn? Teuntée hana! Desya kheueh nyang peuteuka maté nyan. Ngon teupeuguna nyang gét, desya jipeuteuka maté ateueh ulôn, mangat sifeuet-sifeuet desya mangat deuh ngon nyata. Ngon peurintah-peurintah Po teu Allah, deuh kheueh bukeuti jih padub na jeuhet jih desya. 14Tanyoe tateupeue bahwa huköm agama Yahudi asai jih nibak Roh Allah; teuma ulôn nyoe manusia leumoh. Ulôn ka jipeubloe jeuet keu namiet desya. 15Sabab ulôn keudroe hana muphom buet ulôn. Hai-hai nyang keuneuk ulôn peubuet, nyan hana lôn peubuet; teuma keu hai-hai nyang ulôn banci, nyang lagée nyan nyang ulôn peubuet. 16Ngon lagée nyan, meunyoe ulôn peubuet hai-hai nyang hana patot ngon keuheundak ulôn, nyan saban cit ulôn angkée bahwa huköm agama Yahudi gét. 17Ngon lagée nyan, kon ulôn le nyang sibeuna jih nyang peubuet lagée nyan, teuma desya nyang ka jikuasa ateueh droe ulôn. 18Ulôn kuteupeue bahwa hana meusapeue pih nyang gét lam tuboh ulôn; na kheueh lam tabiát ulôn sibagoe manusia. Sabab na meuheuét lam droe ulôn keuneuk peubuet nyang jroh, teuma ulôn hana hase lôn peubuet nyan. 19Ulôn hana lôn peubuet nyang gét nyang lôn keuneuk peubuet; sikeubit jih nyang ulôn peubuet hai-hai nyang jeuhet, nyang hana lôntem peubuet. 20Meunyoe ulôn peubuet hai-hai nyang hana lôn tem peubuet, nyan saban cit bukon ulôn nyang peubuet hai nyan, teuma desya nyang ka jikuasa ateueh droe ulôn. 21Ngon lagée nyan ulôn cok keuputosan bahwa huköm nyoe kheueh nyang mat peuranan: na kheueh bahwa meunyoe ulôn keuneuk peubuet nyang gét, teuma nyang jeuhet mantong nyang jiteuka bak ulôn. 22Baten ulôn galak ubak huköm Allah, 23teuma ulôn sadar bahwa lam droe ulôn na teuma huköm laén nyang jimat peuranan -- na kheueh huköm nyang meubeda ngon huköm nyang jiaku lé akai budho lôn. Nyang kheueh sabab jih ulôn teuikat nibak huköm desya nyang mat keumudo lam tuboh ulôn. 24- 26Syedara, lagée nyoe kheueh keuadaan ulôn: ulôn taát keu huköm Allah ngon akai budho lôn, teuma ngon tabiát manusia ulôn, ulôn taklôk ubak desya. Mupaloe that ulôn nyoe! Soe kheueh nyang tem peuseulamat ulôn nibak tuboh nyoe nyang ba ulôn ubak maté? Syukoe ubak Po teu Allah! Gobnyan geutem peuseulamat ulôn meulalu Isa Almaseh.


text:
Bandar Udara Antar Nanggroë Da Nang
Bandar Udara Antar Nanggroë Da Nang atawa Da Nang International Airport na keuh saboh bandara yang geulayang wilayah Da Nang di Nam Trung Bo, Viètnam. Geubuka nibak 18 Buleun Dua 1968, bandara nyoe nakeuh keu gantoe bagi Bandara Da Nang nyang ukeu geu bri kode kode IATA DAD sudangkan kode ICAOnya nakeuh VVDN.
Konstruksinya dimulai pada Agustus 2011, dengan dana 75 milyar dolar AS.
Penerbangan bersama destinasi[andam | andam nè]
- Vietnam Airlines (Hanoi, Kota Ho Chi Minh, Nha Trang, Pleiku, Buon Me Thuot, Da Lat, Quy Nhon)
- Mandarin Airlines (Guangzhou)
- PB Air (Singapura)


text: 1Óh ka lheueh geupeutaklok nanggroe nyang ka geupeujanji lé TUHAN, banmandum umat Israel jimeusapat laju di Silo, lé awaknyan laju jipeudong Khimah Keuhai TUHAN Teuka. 2Mantong na tujoh boh sukée bansa Israel nyang gohlom jiteurimong jeumba tanoh jih. 3Jadi, Yosua laju geupeugah ubak umat Israel, "Gata preh trok án pajan lom, barô kheueh gata duek ubak nanggroe nyang geubri lé TUHAN, Po teu Allah indatu gata, keu gata? 4Gata piléh kheueh laju lhée droe nibak tieb-tieb sukée. Ulôn teuma lôn yue awaknyan mangat jijak tilék bansaboh nanggroe nyoe mangat jicetet bataih-bataih daerah nyang awaknyan keuneuk cok nyan. Óh lheueh nyan, awaknyan harôh jigisa ubak ulôn. 5Tanohnyan harôh kheueh teubagi jeuet keu tujoh boh bagi. Yehuda teutab mantong di wilayah jih nyan di siblaih u seulatan, dan Nabi Yusuf teutab teuma di wilayah gobnyan di siblaih utara. 6Gamba bataih-bataih ban tujoh bagian tanohnyan harôh teupeuget, dan laju jijok atranyan ubak ulôn. Teuma ulôn rhom undi mangat lôn teupeue peue nyang ka geupeuteuntée lé Po teu Allah keu gatanyoe. 7Teuma sukée Lewi nyang hana jiteurimong hak jeumba jih ateueh tanoh nyang teubagi nyan meusajan-sajan deungon gata, sabab jeumba awaknyan na kheueh jeuet keu teungku-teungku imeum mangat geupeutimang TUHAN. Dan keuhai sukée Gad, Ruben dan siladum sukée Manasye, beutôi awaknyan ka jiteurimong jeumba jihnyan di siblaih u timu Krueng Yordan. Nabi Musa, hamba TUHAN, ka geubri tanoh nyan keu awaknyan." 8Teuma Yosua laju geubri peutunyok-peutunyok nyang seulanjut keu ureuëng-ureuëngnyan, "Gata jak tilék kheueh laju bansaboh nanggroe nyoe dan gata peuget kheueh laju gamba bataih-bataih jihnyan; óh lheuehnyan tagisa kheueh lom teuma keunoe bak ulôn. Teuma ulôn rhom undi disinoe di Silo mangat ulôn teupeue peue nyang ka geupeuteuntée lé TUHAN keu gata." Óh ka lheueh geuteurimong banmandum peutunyok-peutunyok nyan nibak Yosua, jijak kheueh laju awaknyan jijak tilék tanoh nyan. 9Bansaboh nanggroenyan jijeulajah lé awaknyan, laju jicetet bataih-bataih bantujoh boh jeumba tanohnyan meunan cit jidafeutar cit teuma banda nyang na didalam nyan. Óh ka lheueh seuleusoe awaknyan laju jigisa ubak Yosua di khimah-khimah di Silo. 10Laju lé Yosua geuboh thon mangat geuteupeue peue nyang geumeuheut lé TUHAN keu awaknyan. Óh lheueh nyan Yosua laju geubri jeumba tanoh keu tieb-tieb sukée bansa Israel nyang gohlom meuteumé jeumba tanoh. 11Phon that teubagi na kheueh tanoh keu keuluwarga-keuluwarga sukée Benyamin. Jeumba awaknyan na jih lamkawan tanoh sukée Yehuda dan tanoh sukée keuturonan Nabi Yusuf. 12Di siblaih utara, bataih-bataih tanoh awaknyan phon nibak Krueng Yordan, teungoh laju ubak reuleung disiblaih utara Yerikho, óh lheuehnyan ubarat rot daerah meugunong-gunong sampoe jiôh jih u daerah guron Bet-Awen. 13Garéh bataih nyan sampoe laju ubak reuleung di siblaih u seulatan Lus (nyang meusyeuhu sibagoe Betel), laju treun u Atarot-Adar di Gunong siblaih u seulatan Bet-Horon-Barôh. 14Nibak siblaih ubarat gunong nyan, garéh bataih tanohnyan teuwet u seulatan teutuju u Kiryat-Baal (na kheueh Kiryat-Yearim). Kiryat-Baal na kheueh atra ureuëng Yehuda. Nyang kheueh garéh bataih tanoh nyan di siblaih ubarat. 15Bataih-bataih disiblaih u seulatan phon nibak binéh Kiryat-Yearim trok laju ubak mon-mon ié Me-Neftoah, 16phon disinan treun laju u gaki gunong nyang meuhadab keue deungon Pantôn Hinom nibak ujong utara Pantôn Refaim. Óh lheueh nyan garéh bataih u seulatan meulalu Pantôn Hinom siblaih u seulatan lereng-lereng gunong di nanggroe Yebus, laju teutuju u En-Rogel, 17wet laju u utara u En-Semes, laju u Gelilot di meurandeh Sineungoh Adumim. Óh ka lheuehnyan garéh bataihnyan jitreun laju ubak Batée Bohan (Bohan na kheueh aneuëk Ruben), 18laju rot siblaih utara reuleung-reuleung nyang meuhadab keue deungon Pantôn Yordan, óh lheuehnyan treun laju u pantôn nyan, 19meulalu utara lereng-lereng gunong Bet-Hogla, dan akhé jih disiblaih utara Laôt Maté di teumpat Krueng Yordan meukuala. Nyan kheueh bataih bagian u seulatan. 20Krueng Yordan na kheueh bataih disiblaih utimu. Lagée nyan kheueh bataih-bataih tanoh nyang geubri keu keuluwarga-keuluwarga dalam sukée Benyamin mangat jeuet keuhak milék awaknyan. 21- 24Banda-banda nyang jipo jeuet keu hak milék lé keuluwarga-keuluwarga sukée Benyamin, banmandum nyan na dua blaih boh banda jitamong cit keunan deungon gampông-gampông nyang na rab-rab di sikeulileng nyan, atranyan na kheueh: Yerikho, Bet-Hogla, Emek-Kezis, Bet-Araba, Zemaraim, Betel, Haawim, Para, Ofra, Kefar-Haamonai, Ofni dan Geba. 25- 28Meunan cit peuet blaih banda nyang seulanjut jihnyoe jitamong cit keunan deungon gampông-gampông nyang na di sikeulileng nyan, atranyan na kheueh: Gibeon, Rama, Beerot, Mizpa, Kefira, Moza, Rekem, Yirpeel, Tarala, Zela, Elef, Yebus (na kheueh Yerusalem), Gibea dan Kiryat-Yearim. Nyan kheueh tanoh-tanoh nyang geubri keu keuluwarga-keuluwarga dalam sukée Benyamin mangat jeuet keuhak milék awaknyan.


text: 1Laju ulôn kalon ubak kubah nyang na di ateueh ulée kerub-kerub nyan, dan lôn ngieng sapeue-peue nyang lagée takhta batée nilam. 2Óh lheueh nyan Po teu Allah geupeugah ubak ureuëng nyang sôk peukayan lineun nyan, "Lhob kheueh laju lam ruweueng ruda-ruda nyang na di miyueb kerub-kerub nyan, dan cok laju saboh reugam ngeue apui. Dan sipreuk kheueh ngeue apui nyan u ateueh banda." Gobnyan jiturot, dan di ulôn ku ngieng hainyan. 3Watée ureuëng nyan jitamong, kerub-kerub nyan teungoh jidong di siblaih seulatan Baét TUHAN. Na sigumpai awan ka peunoh lam seuramoe dalam dan bansaboh Baét TUHAN. 4Cahya nyang muble-ble sibagoe tanda TUHAN ka teuka keunan leumah jiteubiet dalam kerub-kerub nyan dan laju jiminah ubak babah pintoe tamong lam Baét TUHAN, sampoe seuramoe nyan ka peungéuh ngon trang bandrang nyang meucahya. 5Su sayeueb kerub-kerub nyan watée jikeupak teudeungoe ubak seuramoe luwa, lagée su Po teu Allah Nyang Mahakuasa. 6Óh ka lheueh TUHAN geuyue bak ureuëng nyang sok peukayan lineun nyan saboh reugam ngeue apui lam ruweueng ruda dimiyueb kerub-kerub nyan, ureuëng nyan tamong dan jidong digeunireng saboh lamkawan ruda-ruda nyan. 7Dan laju saboh lamkawan kerub nyan jipeutamong jaroe jih u dalam apui nyang na lamkawan awaknyan, dan jicok laju napadub krék ngeue apui nyan, dan ngeue apui nyang ka jicok nyan jijok laju ubak ureuëng nyang sok peukayan lineun nyan. Ureuëng nyan laju jiteurimong óh lheueh nyan jibeudôh di sinan laju jijak. 8Deuh ulôn kalon bahwa dimiyueb sayeueb tieb-tieb kerub nyan na sapeue-peue nyang hi jih saban ngon jaroe manusia. 9- 10Meunan cit deuh ulôn kalon bahwa tieb-tieb kerub nyan maséng-maséng na saboh ruda disampéng. Ban peuet boh ruda nyan saban, dan hu muble-ble lagée peumata indah. Maséng-maséng na saboh teuk ruda laén nyang meulienteueng di teungoh-teungoh nyan. 11Deungon lagée nyan kerub-kerub nyan jeuet jijak bak peuet jurosan. Awaknyan jeuet jijak homantong nyang awaknyan galak, deungon hana jiputa tuboh jih nyan. 12Bansaboh tuboh awaknyan, rhueng jihnyan, jaroe jih, sayeueb jih dan ruda-ruda pih peunoh deungoe mata. 13Ulôn deungon bahwa ruda-ruda nyan teuboh nan, "puteueng beuliong". 14Tieb-tieb kerub nyan hi jih meulaén-laén. Hi nyang phon na kheueh lagée banteng, nyang keudua hi manusia, nyang keu lhée hi singa, dan nyang keu peuet hi cicém siwah. 15- 17Kerub-kerub nyan kheueh nyang ulôn ngieng ilée nibak binéh Krueng Kebar. Pajan mantong keurub-kerub nyan jimeugrab atawa jipeukeumang sayeueb jihnyan, ji-ék u manyang atawa jipo maju atawa jipiôh, ruda-ruda nyan sabe jiseutôt, sabab jikuasa lé kerub-kerub nyan. 18Laju lé cahya muble-ble nyang tanda jih keuteuka TUHAN jitinggai laju babah pintoe tamong u Baét TUHAN dan jiminah u ateueh keurub-kerub nyan. 19Ulôn ngieng kerub-kerub nyan jipeukeumang sayeueb jih laju jipo jitinggai tanoh, dan ruda-ruda jihnyan pih jijak sajan. Laju awaknyan jipiôh bak binéh pintoe geureubang Baét TUHAN nyang na di siblaih u timu, seudangkan cahya muble-ble teutab na ateueh awaknyan. 20Ulôn laju teuingat bahwa nyan kheueh keurub-kerub nyang yoh masa dilée ulôn kalon na dimiyueb Po teu Allah Israel, bak binéh Krueng Kebar. 21Kerub-kerub nyan maséng-maséng na peuet macam hi, dua pasang sayeueb, dan meunan cit sapeue-peue lagée jaroe manusia dimiyueb sayeueb-sayeueb jihnyan. 22Ruman awaknyan saban cit lagée nyang ka ulôn ngieng nibak binéh Krueng Kebar. Maséng-maséng jijak teupat ukeue.


text: 1- 2Óh lheuehnyan Zofar jipeugah, "Hana kheueh haba sulet nyan teubri jeunaweueb? Peu kheueh ureuëng nyang jai that babah nyan teupeu beutôi? 3Nabi Ayub, gata pike kamoe hana hase kamoe jaweueb gata? Gata pike kamoe seungab mantong sabab lé gata hina? 4Meunurot anggapan gata tutoe haba gata nyan hana salah; meunurot anggapan gata gleh dikeue Po teu Allah. 5Teuma, seumoga Po teu Allah keudroe geupeugah haba! 6Dan seumoga gata geubri tée lé Gobnyan, bahwa hikeumat nyan jai that sagoe jih, dan hana hase jipeuphom lé manusia. Dan sada kheueh gata bahwa deurita gata hana padubna, teubandeng ngon huköman nyang gata teurimong. 7Ék kheueh beutôi hakikat Allah hase gata seunom? Ék kheueh beutôi kuasa Gobnyan hase gata peuphom? 8Kuasa Gobnyan leubeh manyang nibak angkasa; hana hase gata leugôt atawa gata kareue. Kuasa Gobnyan leubeh lhok nibak donya ureuëng maté, hana hase gata muphom mubacut pi. 9Kuasa Po teu Allah leubeh luwah nibak donya nyoe, dan leubeh luwah nibak laôt nyang raya. 10Meunyoe Gobnyan geudrob dan geuba gata ubak kantô mahkamah, dan soe nyang jeuet jitam buet Gobnyan? 11Po teu Allah geuturi ubak ureuëng nyang galak meusulet; buet jeuhet awaknyan hana leukang nibak mata Gobnyan. 12Meunyoe nang keuleudée kleut jipeulahé aneuëk keuleudée seu iet, barô kheueh ureuëng bangai jeuet keu carông. 13Nabi Ayub, peugleh kheueh até gata, dan meunyeusai kheueh! Meudoá kheueh ubak Po teu Allah! 14Peugleh kheueh desya nyang na bak até gata dan peujiôh kheueh buet jeuhet nibak rumoh gata! 15Teuma gata jeuet tahadab ubak udeb deungon tabah dan hebat; gata teuma teudong cot dan hana peureulée tarasa apoh apah, 16meunan cit deurita gata hanale gata ingat; lagée ié raya nyang ka surot, laju jituwoe lé gob. 17Udeb gata teuma jeuet keu leubeh trang nibak watée uroe, dan saát-saát seupôt lam udeb gata lagée cahya mata uroe beungoh. 18Gata teuma teugoh dan peunoh harapan; Po teu Allah teuma geulindong gata sampoe gata aman. 19Gata hana teuma teumakot ubak musoh; jai that ureuëng teuma jilakée tulông ubak gata. 20Teuma ureuëng jeuhet jipandang ubak bingöng, sabab nibak awaknyan hana nyang tulông. Saboh-saboh jih harapan awaknyan na kheueh mangat ajai beubagaih teuka."


text:
Surat Al-Anfal
Surat Al-Anfal (bahsa Arab: الأنفال, Al-Anfāl, "Hareuta Neurampah lam Prang") nakeuh surat keu-8 lam Al-Qur'an nyang ayatjih na 75 ayat. Surat nyang neukeulompok lam surat Madaniyah nyoe nakeuh neupeugah bhah haeruta lam prang ngön hukôm-hukôm meuprang. Surat nyoe neupeutrön watèe keujadian prang Badar lam thôn 2 Hijriyah. Lam prang nyan, jeumeulah ureueng Islam that diet, tapi wajéb untuk jak meuprang ngön ureueng musyrék. Watèe nyan, ureueng Islam neupeumeunang lé Allah ngön meurumpök hareuta prang nyang that le. Allah neupeutrön surat nyoe keu dalil hukôm pakriban geubagi hareuta prang nyan.
Nè[andam | andam nè]
- Mukaddimah Al Qur'an versi terjemahan Departemen Agama Republik Indonesia.
Hubông luwa[andam | andam nè]
- (Inggréh) Surah Al-Anfal MP3


text: 1Roh Allah deungon teugaih geupeugah bahwa bak watée-watée nyang teuma teuka, siladum ureuëng jimurtat, ji-iengkeue keu Almaseh. Awaknyan jiturot peue nyang jipeugah lé roh-roh nyang sisat dan jiseutôt ajaran-ajaran nibak roh jeuhet, 2nyang jipeusampoe lé ureuëng-ureuëng munafék nyang buhak. Até nurani ureuëng-ureuëng nyan ka seupôt. 3Ureuëng nyan jipeurunoe bék meukawen dan jitam bék jipajoh lé peunajoh nyang ka jipeuteuntée. Padahai peunajoh nyan geucebta lé Po teu Allah keuteupajoh ngon teupeugah teurimong gaséh ubak Gobnyan lé ureuëng-ureuëng nyang ka meuiman ubak Almaseh dan ka jiteupeue ajaran nyang beutôi nibak Allah. 4Peue-peue mantong nyang geucebta lé Allah nyan gét, dan hana meusapeue pi nyang harôh teuanggab hareuem meunyoe ka teuteurimong deungon teupeugah teurimong gaséh ubak Allah. 5Sabab beureukat nibak Po teu Allah dan doá nyang teulakée teupeusabab peunajoh nyan haleue. 6Meunyoe gata tapeurunoe banmandum nyan ubak syedara-syedara nyang seuiman, gata teuma jeuet keupeulayan Isa Almaseh nyang mubuet deungon gét. Dan gata teuma sabe tapasoe lam baten gata ngon feureuman Allah nyang tapeucaya, dan deungon ajaran-ajaran nyang beutôi nyang ka gata seutôt seulawet nyoe. 7Peujiôh kheueh calitra-calitra tahyul nyang hana meuguna. Lateh kheueh droe gata keu udeb lam iébadat. 8Latehan jasmani bacut sagai hase jih, teuma latehan rohani keubiet meuguna lam hai peue mantong, sabab na teukandong janji keu udeb nibak jamén nyoe dan watée nyang teuma teuka. 9Hainyan beutôi dan patot teuteurimong dan teupeucaya sipeunoh até. 10Nyang kheueh sabab jih tanyoe meujuang dan meukeureuja brat, sabab geutanyoe meuharab sipeunoh jih ubak Po teu Allah nyang udeb; Gobnyan kheueh Peuseulamat keu mandum ureuëng, nyang paleng phon na kheueh ureuëng-ureuëng meuiman. 11Peurunoe kheueh mandum nyan dan yue kheueh ureuëng-ureuëng beujiseutôt. 12Bék kheueh na meusidroe ureuëng pih jianggab gata hina sabab gata mantong muda. Nyang sikeubiet jih, bah kheueh gata jeuet keuteuladan keu ureuëng-ureuëng nyang meuiman bah kheueh watée gata meututoe dan pi-e gata, lam cara gata tagaséh seusamoe keudroe-droe dan iman ubak Isa Almaseh, meunan cit ngon udeb gata nyang gleh. 13Watée nyoe, trok án ulôn teuka singoh, gata beubiet-biet tabeuet Alkitab keu dumna ureuëng, tadurong dan gata purunoe awaknyan. 14Bék sampoe gata laloe tapeuguna karonya nibak Roh Allah nyang teubri ubak gata bak watée peumimpén-peumimpén jeumaáh geupeuduek jaroe gobnyan ateueh ulée gata, meunan cit nabi-nabi geupeusampoe feureuman Allah keuhai droe gata. 15Peubuet kheueh mandum nyan deungon biet-biet mangat keumajuan gata jikalon lé mandum ureuëng. 16Jaga kheueh droe gata dan beu até-até kheueh ngon peue nyang gata peurunoe. Bah kheueh gata ngon seutia gata peubuet banmandum nyan, sabab deungon lagée nyan gata ka tapeuseulamat bah kheueh droe gata keudroe meunan cit ngon ureuëng-ureuëng nyang deungoe gata.


text:
Geografi
Géografi nakeuh èleumèë bhaih muka bumoë, manusia, peunula, hiweuen ngon wasé nibak bumoë. Asai narit geografi geucok nibak bahsa Yunani (YewYpaφίa, "geo" bumoë, "graphia" gamba/teunuléh) meumakna "peujeulah bhaih bumoë".[1] Ureuëng phôn nyang ngui narit Geografi nakeuh Eratosthènès (276-194 SM). Di Indônèsia seugolom thôn 1947 geuthèë ngon nan èleumèë bumoë. Geografi geubagi 2 sagoe èleumèë geografi sosial (baih manusia) ngon geografi fisik (baih alam).
Asoë
Tarèh[andam | andam nè]
Nanggroë Yunani nakeuh saboh nanggroë nyang phôn jithèë ka geurawôn baih geografi seubagoë èleumèë ngön filosofi, ngön nyang pike keu phôn nakeuh Thales nibak Milètus, Hèrodotus, Eratosthènès, Hipparchus, Aristotèlès, Dicaearchus dari Mèssana, Strabô, ngön Ptolemy. nanggroë Romawi geubri seuneujôk nibak peumetaan sabab ureuëng nyan le nyang meurawôn nanggroë dan geutamah lom cura’-cura’ atawa cara-cara barô. Salah saboh cura’ nakeuh periplus, nibak pelabuhan ngön daratan man sipanyang garéh panté nyang jeut geukalön lé ureuëng meulaôt; ceuntô keuphôn nakeuh Hanno sang Navigator nibak Carthaginia lom saboh treuk nibak laôt Erythraea, bandua nyan seulamat di laôt sabab geungui cura’ periplus ngön geuturi binèh panté laôt Mirah ngön Teluk Parsi. bak jameun seuneungöh, ureuëng nanggroë Arab lagèë al-Idrisi, Ibnu Battuta ngön Ibnu Khaldun geuplara ngön sabé geubangön pusaka nanggroë Yunani ngön Romawi. Ngön geumeujak Marco Polo, geografi ka meusipreuëk keu mandum nanggroë Iërupa. Oh leuh abad keu-18 geografi ka jithèë seubagoë èleumèë nyang jeut keu beunagi nibak kurikulum di universitas di Iërupa (nyang peuphôn Paris ngön Berlin),.
Sagoë Geografi[andam | andam nè]
Géografi Fisik[andam | andam nè]
Géografi fisik (atawa fisiografi) peupusat keu géografi seubagoë èleumèë bumoë. baih nyoe neupeutrang mangat leubèh tapham bideuëng fisik bumoë ngön laén lom, lagèë : litosfèr, hidrosfèr, atmosfèr, pedosphère, lom baih flora fauna lam dônya (biosfèr).
Géografi Manusia[andam | andam nè]
Géografi manusia nakeuh sagoë geografi nyang meupusat bak bideuëng saleuë' (pola) nyang membeuntôk manusia sibagoë masyarakat sosial. lam nyoë jitmöng baih budaya, sosial, politék lom ekonomi manusia.
Géomatika[andam | andam nè]
Geomatika nakeuh sagoë geografi nyang ka lahé bak teungöh thôn 1950. Geomatika kajeut keu èlèmèë nyang luwah, geungui cara lagèë SIG ngön PJ.
Geomatika meulipôt lapang luwah bideuëng nyang meupawôt ngön analisis spasial, lagèë Kartografi, Sistem Informasi Geografis (SIG), Penginderaan jeuôh, lom sistem peuteuntèë neuduëk global (GPS).
Géografi règional[andam | andam nè]
Geografi regional nakeuh sagoë geografi nyang geuprunoë da'irah nibak mandum meubileung ukô lam dônya. niët phôn nakeuh beujeut keu tapham, atawa jeut tapeuhareutoë jeunèh-jeunèh sipat-sipat wilayah dari drah alam lom manusia.
Geografer nyang jithèë[andam | andam nè]
Di meuyub nyoë na padum-padum droë ureuëng nyang geupadoli, geupeuna, lom nyang geutém meubuët nibak bideuëng geografi, nakeuh:
- Eratosthènès (276 SM - 194 SM) - nyang meubileuëng batèë (ukôran) bumoë.
- Strabo (64/ 63 SM) - nyang tuléh baih Geografi, salah saboh kitab phôn nyang peujeulaih baih geografi.
- Ptolemy (90 - 168) - gabôngan èleumèë Yunani ngön Romawi geupeuna lam kitab Geographia.
- Al Idrisi (bahsa Arab: أبو عبد الله محمد الإدريسي , Latén : Dreses) (thôn 1100-1165/66) - nyang peugöt Nuzhatul Mushtaq.
- Gerardus Mercator (1512-1594) - kartografer nyang caröng ka meuhasé geuteumaeung saboh cara keumeungui proyeksi mercator.
- Alexander von Humboldt (1769-1859) - jipeunan seubagoë du geografi modèrèn, jipeuteubiët Kosmos lom nyang peudöng sub-bideuëng biogeografi.
- Carl Ritter (1779-1859) - jipeunan du nibak geografi modèrèn. geumeuduëk phôn geografi nibak Universitas Berlin.]]
- Arnold Guyot Henry (1807-1884) geucatèt seuneusôn lapéh èh (glètser) lom peumeuphôm lam seuneugrak lapéh èh, nyang meuteuntèë nibak jimeulé èh nyang bagah.
- William Morris Davis (1850-1934) - du geografi Amèrika lom nyang peukeumang nibak siklus erosi.
- Paul Vidal de la Blache (1845-1918) - nyang peudöng sikula geopoliték di Peurancis, lom nyang tuléh bhaih-bhaih geografi manusia.
- Sir Halford Mackinder John (1861-1947) - waki nyang peuphôn nibak LSE, atawa Asosiasi Geografis.
- Carl O. Sauer (1889-1975) - tokoh geografi budaya.
Nè[andam | andam nè]
- ^ "Online Etymology Dictionary". Etymonline.com. Retrieved 2009-04-17.


text: 1Zabur Nabi Daud. TUHAN lagée sidroe ureuëng meurabe keu ulôn, ulôn hana kureueng meusapeue pi. 2Gobnyan geupeu éh ulôn di ateueh blang naleueng nyang ijo. Dan geubimbéng ulôn ubak ié nyang teunang. 3Geubri keulôn teunaga nyang barô, dan geupapah ulôn ubak rot nyang beuna, nyang sisuai deungon janji Gobnyan. 4Bahpi ulôn rhot lam barieh nyang seupôt, teuma diulôn hana lôn takot keubahya, sabab Droeneueh nyang jeuet keungon ulôn. Droeneueh neulindong ulôn lagée ureuëng meurabe jijaga bubiri jih deungon tungkat dan gada. 5Droeneueh nyang keubah khanuri keu ulôn dikeue mata lawan ulôn. Droeneueh neusambot ulôn lagée jamé nyang mulia. Droeneueh nyang peuhidang keu ulôn ié jieb nyang lazat meulimpah ruah. 6Ulôn teupeue Droeneueh jroh keu ulôn, dan sabe neugaséh keu ulôn. Teuma ulôn jeuet tinggai di Baét Droeneueh, simantong ulôn udeb.


text: 1Ingat kheueh nyoe: Nibak uroe-uroe akhé teuma na keusosahan. 2Manusia jipeupeunteng droe jih keudroe, sifeuet manusia nyan teupéng-péng, sombong dan galak meututoe ngon haba sulet. Awaknyan galak jihina gob, beurontak bak ureuëng tuha, hana jiteupeue lakée teurimong gaséh, dan jibanci keuhai-hai nyang rohani. 3Awaknyan hana jigaséh seusabe manusia, hana jitem peuamphon gob salah, awaknyan galak jipeubrok-brok nan ureuëng laén, galak jipoh gob ban galak droe, awaknyan keujam, dan hana galak nyang keugôt. 4Awaknyan galak meukianat, manyang até dan hana seumike panyang. Awaknyan leubeh galak keumangat lam donya nibak jiseutôt Allah. 5Bah pi seucara lahé awaknyan taát jipeubuet keuwajéban agama, teuma jitulak inti agama nyan keudroe. Peujiôh kheueh nibak ureuëng-ureuëng nyang lagée nyan. 6Na lamkawan awaknyan nyang ka jitamong lam rumoh-rumoh, laju jirayu ureuëng-ureuëng inong nyang leumoh dan nyang ka jai lagoena desya dan jikuasa lé mubagoe nafeusu. 7Ureuëng-ureuëng inong nyan hana putôh-putôh jilakée peurunoe, hántom na jiteume beujituri ajaran nyang beutôi nibak Allah. 8Lagée toh Yanes dan Yambres jilawan Nabi Musa yoh masa ilée, meunan kheueh teuma ureuëng-ureuëng nyan jilawan ajaran nyang teuka nibak Allah. Pikeran awaknyan ka rusak, dan iman awaknyan hana ék jiteun keunong cuba. 9Teuma awaknyan hana teuma jiteume sapeue, sabab bangai jih nyan teuma jiteupeue lé mandum ureuëng, lagée nyang ka jirasa lé Yanes dan Yambres. 10Teuma gata ka taseutôt ajaran lôn, pi-e ulôn, dan tujuan udeb lôn. Gata ka tangieng keudroe pakriban ulôn nyoe biet-biet meuiman ubak Isa Almaseh dan lôn gaséh seusabe manusia. Meunan gata tateupeue keuhai saba dan tabah ulôn. 11Gata ka takalon ulôn ji iénanya dan ulôn meudeurita. Gata tateupeue mandum nyang teujadi ateueh ulôn di Antiokhia, di Ikonium, dan di Listra; dan gata tateupeue banmandum nyang ulôn deurita! Teuma Tuhan geupeu seulamat ulôn nibak mandum nyan. 12Beutôi mandum ureuëng nyang keuneuk udeb meuiébadat dan udeb meusaboh ngon Isa Almaseh teuma ji iénanya, 13seudangkan ureuëng-ureuëng jeuhet dan ureuëng-ureuëng buet teumipée meutamah jeuhet. Awaknyan jipeungét ureuëng laén padahai awaknyan keudroe pih keunong peungeut. 14Teuma keuhai gata, Timotius, bah kheueh gata teutab tamumat nibak ajaran-ajaran nyang beuna nyang ka teupurunoe bak gata dan nyang gata meuiman sipeunoh até; sabab gata tateupeue soe gurée-gurée gata. 15Gata meuseuti teuingat bahwa yoh ubit gata ka taturi keu Alkitab. Alkitab nyan hase jibri keugata peungeurtian keumeuteumé ubak keuseulamatan meulalu iman ubak Isa Almaseh. 16Banmandum nyang teutuléh lam Alkitab, geupeu ilham lé Allah dan meuguna keuteupeurunoe nyang beuna, keuteuseugah dan teupeubeutôi nyang salah, dan keuteupeurunoe manusia mangat udeb meunurot keuheundak Allah. 17Deungon Alkitab nyan ureuëng nyang layani Allah hase teupeuleungkab ngon sampoereuna keumeubagoe macam buet nyang jroh.


text: 1Syedara-syedara banmandum nyang na di Roma nyang geugaséh lé Allah dan nyang ka geutawök lé Po teu Allah mangat jeuet keu umat Gobnyan. Allah ka geupiléh dan geuangkat ulôn khusos keu ulôn peusampoe Haba Gét nibak Allah. 2Haba Gét nyan ka geupeu janji lé Po teu Allah nibak jamén ilée meulalu nabi-nabi Gobnyan dan ka teutuléh lam Alkitab. 3Haba Gét nyan keuhai Aneuëk Allah, Tuhan geutanyoe Isa Almaseh. Seucara manusia, Gobnyan na kheueh keuturonan Nabi Daud, 4teuma seucara ilahi Gobnyan na kheueh Aneuëk Allah. Nyan ka deuh bukeuti ngon kuasa nyang luwabiasa meulalu Gobnyan geubeudôh nibak maté. 5Meulalu Gobnyan cit teuma Allah geubri karonya ubak ulôn jeuet keu rasui, mangat ulôn -- keu lôn horeumat Almaseh -- ulôn bimbeng bubena ureuëng nibak meubagoe bansa mangat jimeuiman dan taát. 6Makna sigala bansa na kheueh jitamong gata nyang na di Roma; gata pi ka geutawök keu jeuet keu umat Isa Almaseh. 7Nyang kheueh sabab jih ulôn teumuléh keu gata. Seumoga Allah Bapak geutanyoe dan Tuhan Isa Almaseh geubri beureukat dan seujahteura ubak geutanyoe. 8Phon-phon that meulalu Isa Almaseh, ulôn lakée teurimong gaséh ubak Po teu Allah sabab Syedara-syedara banmandum; sabab bansaboh donya ka jideungoe bahwa gata meuiman ubak Almaseh. 9Ulôn sabe na lôn ingat gata watée ulôn meudoá. Po teu Allah jeuet keusaksi bahwa peue nyang ulôn peugah nyan beutôi. Gobnyan kheueh Allah nyang ulôn seumah sipeunoh até deungon ulôn peusampoe Haba Gét keuhai Aneuëk Gobnyan. 10Ulôn meulakée ngon meuharab that ubak Allah, seumoga Gobnyan geubri idhin keu ulôn bak saát nyoe keu lôn jak saweue gata. 11Sabab ulôn meuheuét that keuneuk meurumpok ngon gata mangat ulôn hase lôn meuweuek ngon gata karonya nibak Roh Allah keu teupeuteuga gata. 12Nyang ulôn meukeusut na kheueh sabab geutanyoe ka sabe-sabe tameuiman ubak Isa Almaseh, ngon lagée nyan geutanyoe jeuet saléng tapeukong. 13Syedara-syedara! Ulôn meuharab mangat gata mandum tateupeue bahwa ka jai that-that ulôn meuniet keuneuk jak saweue gata teuma sabe na mantong halangan jih. Ulôn meuharab mangat lamkawan gata pih buet ulôn na hase jih lagée toh buet ulôn nyang ka meuhase lamkawan ureuëng nyang kon Yahudi nibak teumpat-teumpat nyang laén. 14Sabab ulôn na keuwajéban keu mandum bansa; bah kheueh nyang ka meuadab meunan cit nyang mantong biadab, bah kheueh nyang ka na peundidekan meunan cit nyang gohlom jiteurimong peundidekan. 15Nyang kheueh sabab jih ulôn meuharab that keuneuk peutrok Haba Gét nyang na tinggai nibak Roma nyoe. 16Ulôn meuiman that nibak Haba Gét nyan, sabab haba nyan na kheueh teunaga Allah keu geupeue seulamat mandum ureuëng nyang meuiman; phon-phon that ureuëng Yahudi, dan bansa nyang laén. 17Sabab ngon Haba Gét nyan Allah geutunyok pakriban hubongan manusia ngon Po teu Allah jeuet keu gét lom; cara jih na kheueh ngon teumeuiman ubak Po teu Allah, nibak awai sampoe akhé. Nyan saban lagée nyang na teutuléh lam Alkitab, "Ureuëng nyang meuiman ubak Po teu Allah akhé jih hubongan jih ngon Allah jeuet keu gét lom teuma, ureuëng nyan teuma udeb!" 18Nibak lam syeuruga Allah geupeuleumah meureuka Gobnyan ateueh mandum desya dan buet nyang jeuhet nyang jipeubuet lé manusia, sabab nyang jeuhet nyan jipeuteun manusia keu jiteurimong ajaran nyang beutôi keuhai Allah. 19Peue nyang hase jiteupeue lé manusia keuhai Po teu Allah ka nyata lam até manusia, sabab Allah keudroe ka geupeugah nyan bak manusia. 20Yoh phon Allah geucebta donya nyoe, sifeuet-sifeuet Allah nyang hana deuh teukalon, na kheueh keuadaan Gobnyan sibagoe Allah dan kuasa Gobnyan nyang bakha, ka hase jiteupeue lé manusia nibak mandum nyang geucebta. Ngon lagée nyan manusia mubacut pih hana alasan keu jipeubeuna droe. 21Manusia jituri Allah, teuma lé manusia nyan hana jihoreumat Gobnyan sibagoe Allah dan hana teuma jilakée teurimong gaséh ubak Gobnyan. Seubalek jih manusia nyang jipike nyang hana-hana; até awaknyan ka jeuet keuseupôt. 22Awaknyan jianggab droe bijaksana, padahai awaknyan bangai. 23Bukon Allah nyang bakha nyang awaknyan seumah, teuma patong-patong nyang saban lagée makhlok nyang hase maté; na kheueh manusia, cicém, beulatang nyang meugaki peuet, dan beulatang nyang meulata. 24Le sababnyan Po teu Allah geupeubiyeu awaknyan jikuasa lé keuheundak até awaknyan keu jipeubuet nyang beujat, sampoe awaknyan jipeubuet hai-hai nyang kutoe ateueh sabe keudroe-droe jih. 25Allah nyang beutôi, awaknyan gantoe ngon nyang peuleusu. Bukon peuncebta teuma nyang jicebta nyan kheueh nyang jiseumah dan jilayani lé awaknyan. Padahai nyang cebta nyan kheueh nyang harôh jipujoe siumu masa! Amin. 26Sabab manusia jipeubuet nyang lagée nyan, teuma Allah laju geupeubiyeu awaknyan jiturot nafeusu droe jih nyang hina. Ureuëng-ureuëng inong awaknyan hana le nyang hawa keu ureuëng agam lagée nyang lazem jih nibak manusia, teuma jigalak ubak sabe keudroe-droe jih nyang ureuëng inong. 27Meunan cit deungon ureuëng agam; awaknyan hana le seucara beutôi jipeuna hubongan ngon ureuëng inong, teuma jigalak ngon nafeusu beureuhi ateueh ureuëng agam. Ureuëng agam jipeuna buet nyang keubiet that-that malée ateueh seusabe ureuëng agam, sampoe awaknyan jiteurimong meunalah nyang patot ngon buet jih nyang jeuhet nyan. 28Ngon sabab manusia meurasa hana peureulée jituri Po teu Allah, teuma Allah geupeubiyeu mantong pikeran awaknyan jeuet keurusak, akhé jih awaknyan jipeubuet hai-hai nyang hana jeuet awaknyan peubuet. 29Até awaknyan peunoh ngon mandum nyang jeuhet, nyang hana beutôi; peunoh ngon seurakah, nyang brok dan peurasaan bingiek; peunoh ngon nafeusu keuneuk poh maté gob, meulo, peungeuet gob dan jitroh dam. Awaknyan galak that jikheun-kheun keu ureuëng laén, 30galak that jipeubrok-brok nan ureuëng laén; awaknyan sombong dan kureueng aja, nyang banci keu Po teu Allah dan galak that jimeututoe haba nyang buhak. Awaknyan carông that jimita cara-cara nyang barô keu jipeubuet nyang jeuhet. Awaknyan jilawan ureuëng tuha; 31awaknyan hana peureulée jimuphom ateueh ureuëng laén; awaknyan hana seutia dan hana rasa prikeumanusiaan. 32Awaknyan jiteupeue, bahwa meunurot huköm Po teu Allah, ureuëng peubuet mandum nyan patot teuhuköm maté. Bah kheueh meunan awaknyan teutab cit jipeubuet hai-hai nyang lagée nyan; dan situju teuma ureuëng laén jipeubuet lagée nyan.


text: 1Bak watée nyan ureuëng Filistin teungoh gét that gura jimuprang ngon ureuëng Israel di gunong-gunong Gilboa. Jai that ureuëng Israel nyang maté didalam prang nyan, dan ureuëng nyang laén, jitamong cit keunan Raja Saul dan aneuëk-aneuëk agam pih ka geupeuplueng droe nibak mideuen prang nyan. 2Teuma awaknyan laju jitiyeub lé ureuëng Filistin dan lhée droe lamkawan aneuëk agam ngon aneuëk inong Raja Saul nyan ka maté jipoh; awaknyan na kheueh Yonatan, Abinadab, dan Malkisua. 3Lam keuadaan prang nyang lumpah hebatnyan keubit to that bak binéh Raja Saul, dan gobnyan keudroe keunong aneuk panah musoh sampoe luka nyang lumpah parah. 4Lé Raja Saul laju geukheun ubak peumuda nyang ba sinjata gobnyan, "Tasuet laju peudeueng gata dan tob laju u ateueh ulôn, mangat ulôn bék jipeumeuén dan bék jipoh maté lé ureuëng nyang hana jituri TUHAN nyan." Teuma lé ureuëng muda nyan hana geutem tob gobnyan, sabab jihnyan gét that seugan ngon jihoreumat that ubak raja droe jihnyan. Sabab nyan kheueh Raja Saul geucok peudeueng geuh keudroe dan laju geupeureubah droe geuh u ateueh mata peudeueng geuh nyan. 5Watée jikalon lé aneuëk muda nyan bahwa Raja Saul ka wafeuet, di gobnyan pih laju geupeureubah droe u ateueh mata peudeueng droe jih sampoe jihpi ka maté disinan to ngon binéh manyét Raja Saul. 6Meunan kheueh Raja Saul meusigoe deungon ban lhée droe aneuëk geuh nyang agam, dan banmandum aneuëk buah gobnyan meunan cit deungon aneuëk muda nyang ireng gobnyan nyang seutia ka habéh maté bak uroe nyan cit teuma. 7Bak watée jideungoe lé ureuëng-ureuëng Israel nyang na tinggai di Pantôn Yizreel dan nyang na di siblaih u timu Krueng Yordan tantra Israel ka jipeuplueng droe nibak mideuen prang, dan meunan cit deungon Raja Saul dan aneuëk-aneuëk gobnyan nyang agam ka habéh maté, awaknyan laju jiplueng jitinggai banda-banda teumpat gobnyan tinggai. Óh lheueh nyan teuka laju ureuëng Filistin jijakduek ubak banda nyang ka soh jitinggai nyan. 8Óh singoh beungoh bak watée ureuëng Filistin teuka keu jijak rampok bubena manyét-manyét nyang ka maté nyan, awaknyan laju meurumpok ngon Raja Saul dan ngon ban lhée droe aneuëk gobnyan nyang agam ka maté teuéh di gunong-gunong Gilboa. 9Awaknyan laju jikoih takue Raja Saul laju jicok meunan cit deungon bajée prang gobnyan jiba meusajan, meunan cit di ureuëng Filistin pih geukirém laju utosan ubak siluroih nanggroe Filistin mangat teupeusampoe haba nyang gét nyan ubak rakyat dan dewa awaknyan. 10Óh lheueh nyan bajée prang Raja Saul nyan jicok dan jikeubah laju di dalam kuil dewi Asytoret, dan badan gobnyan laju teuma jilabang nibak bintéh beuton banda Bet-Sean. 11Teuma peunduduek Yabes di Gilead geudeungoe peue nyang ka jipeubuet lé ureuëng Filistin nyan ubak Raja Saul, 12laju lé ureuëng-ureuëng nyang paleng ceubeueh ngon beuhe geubeudôh disinan laju geubeurangkat dan geujak simalam suntok u Bet-Sean. Awaknyan laju jipeutron manyét Raja Saul dan manyét bubena aneuëk gobnyan nyang lhée droe nyan nibak beuton banda nyan geuba laju u Yabesh, dan manyét nyan pih laju jitot. 13Banmandum tuleueng-tuleueng nyang na tinggai nyan laju jitanom u dalam jeurat dimiyueb bak kayée tamariska di banda nyan, óh lheueh nyan jipuasa kheueh awaknyan na tujoh uroe treb jih.


text:
Kalam
Kalam (bahsa Arab: الكلام) lam èleumèë Nahu atawa bahsa Arab nakeuh laphay atawa kata-kata nyang ka meusapat, nyang na jeuët meupha'edah bak ureuëng deungo ngon bak ureuëng peugah. Barô geukira kalam nyoë deungon taseungaja bak taucap.
Beu tatupeuë bahwasajih kalam nyoë meuatô nibak 3 (lhèë) macam, nyankeuh isém, pi'é huruf atawa haraih nyang jibôh makna.
- Cunto isém: حسن, قادم, الشمن, صبون, الكريم, المآء ngon laén nibak nyan.
- Cunto pi'é: طلع, وضع, قدم, جلس ngon laén jih.
- Cunto huruf atawa haraih: في, على, تحت, الى, من ngon laén-laén nyan.
Meujan kalimat nyan meususôn nibak duwa boh isém, miseuëjih: حسن قادم (Hasanun Qaadimun, baca paneuk; Hasan Qadim) artijih si Hasan ka teuka atawa ka trôh. Na cit kalam nyan meususôn antara pi'é ngon isém, lagèë; طلع الشمس (thala' asy-syamsu) areutijih ka jiteubiët mata uroë. Kayém cit meusapat man lhèë boh nyan (pi'é, haraih ngon isém), lagéë bak takheun: وضع الكريم صبونا علي المآء (wadha'a al-Karim shabunan 'ala al-maa') meuarti; jipeuduëk sabôn lé si Karim lam ië.


text:
Hapé
Hapé (Hp) atawa handphone nakeuh saboh alat untôk meubagoë keubutuhan. Baroëkon hapé keu ngon peugah haba ngon sms sagay, tapi jinoë hapé kajeuët ta nguy keu meubagoë hay nyang peureulè. Miseuë: tèlèpon, sms, mms, cok gamba pôtô atawa vidiô, reukam su atawa la'én nibak nyan. Lawétnyoë kajeuët peuhah Internèt rot hapé. Na lom chit hp nyang jeuët kalon tivi.
Meubagoë mèrèk hapé nyan, na mèrèk Nokia, Samsung, Philip, LG, Sony Ericson, Virtup, Siemens, Window Mobile atawa la'én nibak nyang.
Nyang peujalan (OS, Operational System, Sistem Operasi) hapé nyan pih macam bagoë, na Java, Symbian atawa Window ngon Linux.
Na Hp nyang jitém keunong peunyakét (virus) lagé nyang meusén jih Symbian. Na cit nyang han sagay keunong virus lagè Java OS.
Tipe Hp Nokia[andam | andam nè]
- Nokia Klasik
- Nokia E-Series
- Nokia N-Series


text:
Jibril
Jibril (Arab: جبريل, Inggréh ngon Gabriel nakeuh malaikat nyang na lam neubeuë agama langét. Ngon lam neubeut agama langét Jibril nyan nakeuh peumimpin Malaikat ngon tugaih dronëuhnyan nakeuh peusampoë wahyu keu Nabi ngon Rasul.
Malaikat Jibril nakeuh malaikat nyang that kayém geuseubôt lam ayat kitab suci Al-Qur'an nan droëneuhnyan ka na lam surah Al Baqarah ayat 97-98 ngon Surah At Tahrim ayat 4. Lam Al-Qur'an, Jibril na meupadum boh gla keu geubôt nan gobnyan, lageè Ruhôl Amin ngon Ruhôl Quddus, atawa Ar-Ruhul Amin ngon la'én-la'én.


text: 1Nyoe kheueh peusan TUHAN keuhai Israel. TUHAN nyang leueng langét, nyang cebta bumoe dan nyang bri udeb keu manusia, feureuman TUHAN, 2"Ulôn Lôn peujeuet Yerusalem lagée piala nyang meuasoe ié anggô; nanggroe-nanggroe teutangga jihnyan teuma jijeb ié anggô nyan dan laju mumang meuhapit-hapit lagée ureuëng mabök. Dan meunyoe Yerusalem jikeupông, banda-banda di nanggroe Yehuda nyang na mantong tinggai, nyan pih jikeupông. 3Teuma meunyoe uroe nyan ka teuka, Ulôn Lôn peujeuet Yerusalem lagée batée nyang geuhon; bansa toh mantong nyang jicuba-cuba jibeuôt batée nyan meuteumé bala. Bandum bansa di ateueh donya meusaho jijak prang Yerusalem. 4Bak uroe nyan bandum guda Lôn peujeuet bingong dan ureuëng-ureuëng nyang giduek ateueh guda nyan Ulôn peupungoe, peunduduek Yehuda Lôn kawai, teuma bandum guda musoh Ulôn peubuta. 5Laju lé keuluwarga-keuluwarga Yehuda jimariet lam até, 'TUHAN Nyang Mahakuasa kheueh nyang bri teunaga keu umat Gobnyan nyang tinggai di Yerusalem.' 6Bak uroe nyan bubena keuluwarga Yehuda Lôn peujeuet lagée apui lam sinamon kayée atawa suwa nyang hu dimiyueb beurekah-beurekah gandom; awaknyan jipeubinasa bansa-bansa nyang na bansikeulileng jih. Teuma peunduduek Yerusalem teutab tinggai didalam banda deungon aman. 7Ulôn, TUHAN, nyang phon-phon that Lôn peumeunang keu sipa-i Yehuda, mangat keuhoreumatan nyang jiteurimong lé keuturonan Nabi Daud dan peunduduek Yerusalem hana leubeh nibak keuhoreumatan nyang jiteurimong lé peunduduek Yehuda nyang laén. 8Bak uroe nyan Ulôn Lôn lindong peunduduek Yerusalem; dan nyang paleng leumoh pih lamkawan awaknyan teuga lagée Nabi Daud. Awaknyan jibina lé keuturonan Nabi Daud lagée lé malaikat Lôn, dan lagée lé Ulôn keudroe. 9Bak uroe nyan Ulôn Lôn peubinasa tieb-tieb bansa nyang jicuba-cuba jijak prang Yerusalem. 10Óh lheueh nyan keuturonan Nabi Daud dan peunduduek Yerusalem Ulôn jok até nyang harok ubak jipeubuet gaséh sayang dan galak jimeudoá. Awaknyan jipandang jihnyan nyang ka jitôb dan jipeumo ba-e lagée ureuëng peuba-e aneuëk tunggai jih nyang ka maté. Awaknyan jimeuratok meuweueh-weueh, lagée ureuëng nyang ka gadôh aneuëk tuha. 11Bak uroenyan na meuratok nyang paleng hebat di Yerusalem, lagée jipeuratok Hadad-Rimon di Pantôn Megido. 12- 14Dan tieb-tieb keuluwarga nyang na di nanggroe nyan jipeuratok maséng-maséng keudroe; keuluwarga keuturonan Nabi Daud, keuluwarga keuturonan Natan, keuluwarga keuturonan Lewi, keuluwarga keuturonan Simei, dan bandum keuluwarga nyang laén. Tieb-tieb keuluwarga jimo ba-e droe jih keudroe, di ureuëng-ureuëng agam nibak tieb keuluwarga jimeuratok teuaséng nibak ureuëng inong."


text:
Ghana
Ghana nakeuh saboh neugara nyang na di kawasan Afrika Barat. Neugara nyan meuceuë ngon Panté Gadéng blah rot barat, Burkina Faso di barôh, Togo di timu, ngon Lhôk Nugini di tunnong. Luwah wilayahjih rab duwa go luwah pulo Jawa. Ghana nakeuh saboh neugara nyang meuhasé coklat paléng rayeuek di dônya, na cit alumunium nyang paléng le di Afrika. Dilèe neugara nyan nanjih Panté Meuh, namn "Ghana" teuka nibak Keurajeuën Ghana (adak pih wilaayah keurajeuën nyan hana dum luwah Ghana jinoe).
Seugolom jameun jitamong peunjajah keunan Ghana nakeuh neuduëk nibak padum-padum boh keurajeuën jameun, lagèe keurajeuën lam pucôk Ashanti ngon padum boh neugara Fante di sipanyang panté. Mandum keurajeuën dsinan ka jimeuniaga ngon bansa Iërupa peuë lom lheuëh na hubôngan ngon bansa Portugéh bak abad keu-15.
Ghana nakeuh neugara kulét itam Afrika nyang phôn that meuteumeung cok meurdèka nibak peunjajah. Neugara nyan jicok pulang meurdèka nibak Britania Raya thôn 1957. Bak thôn 2005 jumeulah ureuëng duëk na keuh meu jumeulah 21.029.853 droe.


text: 1TUHAN geucok tendakan lam beungéh Gobnyan, Sion habéh geutôb deungon seupôt. Keuagongan Israel nyang manyang trok u langét, ka geugeulawa u ateueh bumoe. Bak saát TUHAN meureuka, baét Gobnyan di Sion pih hana geupakoe. 2Tieb-tieb blang naleueng nyang na di nanggroe Yehuda, bandum geupeuhanco hana rasa wéueh. Lam beungéh Gobnyan laju geupeusak sampoe reuloh kuta-kuta nyang teulindong nanggroe nyan. Keurajeuen nyan meusajan deungon peumimpén ji geupeu rhot laju sampoe ka jeuet keuhina. 3Lam beungéh Gobnyan nyang hu lagée apui nyan, teunaga Israel geupeupatah. Watée geutanyoe jiseurang lé lawan, Gobnyan hán geutem tulông. Lagée apui nyang hu meubura habéh jipeuranab peue-peue nyang na, meunan kheueh TUHAN beungéh keu bandum geutanyoe. 4Lagée musoh, Gobnyan geulinteueng beude Geuh dan geupeukeu aneuk panah Gobnyan ateueh geutanyoe. Bandum ureuëng nyang jipeu galak até geutanyoe, habéh geupeumaté lé Gobnyan. Gobnyan geupeu hambo beungéh Geuh lagée apui hu u dalam banda Yerusalem nyoe. 5TUHAN ka jeuet lagée musoh; Gobnyan geuseunuét Israel sampoe reuloh. Gobnyan geupeuhanco bubena kuta meunan cit deungon meuligoe, dan geupeujai seudeh ngon inseuh keu Yehuda. 6Gobnyan geupeuhanco rumoh Geuh keudroe teumpat umat Geuh meusapat jak seumah Gobnyan. Gobnyan nyang peujeuet manusia tuwoe bak uroe Sabat dan uroe-uroe raya. Sabab TUHAN lumpah that beungéh, Teungku Imeum dan raja ka geutulak teuma. 7TUHAN geutulak miseubah Gobnyan nyang paleng suci, dan geutinggai Baét Gobnyan keudroe; geupeubiyeu musoh jipeureuloh bubena bintéh beuton gobnyan. Bak teumpat geutanyoe ilée meuiébadat dan peugot khanuri, musoh seumurak sabab ka meujaya. 8TUHAN ka geucok peunutôh bahwa bintéh-bintéh beuton Sion harôh teureuloh. Bintéh-bintéh beuton nyan ka geusipat, mangat banmandum hase teupeuhanco. Bintéh-bintéh beuton dan meunara-meunara, bak saát nyoe ka jeuet keu rungka banmandum. 9Pintoe-pintoe geureubang ka meuseubée ngon tanoh, bandum palang-palang pintoe nyan ka habéh patah; raja dan peujabat peumeurintah bandum na di teumpat nyang teuböih. Huköm TUHAN ka hana jipeurunoe le; dan nabi hana le geuteurimong wahyu nibak TUHAN. 10Bubena tuha-tuha peut nyang na didalam banda ka seungab keudroe sira geuduek didalam tanoh; awaknyan geutabu abée di ateueh ulée, dan geungui ija kröng tanda meuduka. Meunan cit di aneuëk-aneuëk dara jitukui ulée trok bak tanoh. 11Mata ulôn keumong sabab ulôn mo nyang hana piôh, jiwa lôn meurana hán ék teukira. Até lôn hanco óh lôn ngieng keuhancoran bansa; lôn ngieng aneuëk miet dan aneuëk manyak habéh pansan bak rot-rot banda. 12Deungon leumoh dan hék awaknyan jimo sira jilakée peunajoh dan ié jieb nibak ma jih. Lagée ureuëng nyang luka, awaknyan reubah meusumpom bak rot-rot ueh raya laju meuninggai lam pangkée ma teucinta. 13O, Yerusalem, banda Sion nyang teucinta, rungka-rungka reuloh gata na be laôt raya. Peu kheueh nyang jeuet ulôn peugah keu ulôn bri peulalo até? Sabab, hántom na nyang meudeurita nyang sa lagée gata. Keubit that hana nyang hase peupuléh keuadaan gata. 14Nyang geupeusampoe lé nabi-nabi keu gata, na kheueh seumeungéut dan sulet nyang hana teukira. Awaknyan hántom jipeugah keuhai desya gata, lé sabab nyan gata hántom meutobat. Sikeubit jih nyang jipeusampoe lé awaknyan ubak gata haba-haba nyang sulet nyang peumangat até. 15Bandum ureuëng nyang jijak rot nyan jipeubeub gata, sabab gata ka hanco bube nyang na. Awaknyan jiasek-asek ulée sira jipeugah, "Nyan kheueh banda nyang paleng tari, banda keubanggaan donya?" 16Bandum musoh gata jipandang bak muka gata deungon rasa banci, awaknyan jipeukém gata deungon deungon kém nyang meuhina. Awaknyan jipeugah, "Banda nyan ka kamoe peuhanco! Akhé jih trok cit saát jih nyang ka kamoe preh-preh!" 17TUHAN ka geupeubuet ancaman Gobnyan nyang yoh masa ilée ka geureuncana dan geupeuingat ubak geutanyoe. Geutanyoe geupeuhanco ngon hana rasa inseuh, dan keu musoh geubri keumeunangan. Gobnyan geupeujeuet awaknyan galak that watée jingieng geutanyoe ka rhot. 18He bintéh-bintéh beuton Yerusalem, teumawök kheueh ubak TUHAN! Rô kheueh ié mata lagée ié krueng nyang ile uroe ngon malam bék kheueh taiém-iém nibak tamo, sampoe badan gata jiteuka hék! 19Beudôh kheueh meulang-ulang simalam suntok keu takliek tarô asoe até gata ubak TUHAN. Lakée kheueh mangat Gobnyan na rasa gaséh sayang keu aneuëk-aneuëk gata nyang teungoh deuk dan pansan bak tieb-tieb rot ueh nyang meukilok. 20TUHAN, neungieng kheueh dan neupeurati kheueh ubak awaknyan nyang Droeneueh seksa nyan! Peu kheueh na nyang ka neupeulaku nyang lagée nyan? Ma jipajoh aneuëk droe jih nyang paleng jisayang, teungku imeum dan nabi ka jipoh lam Baét Droeneueh nyang suci. 21Tuha muda ka habéh maté teugageueng ateueh rot raya, aneuëk muda ngon aneuëk dara ka habéh maté bak ujong peudeueng. Bak uroe Droeneueh beungéh nyan, laju neuköh takue awaknyan hana meurasa inseuh. 22Droeneueh neu undang musoh-musoh nyang kamoe takot keu jipeugot khanuri nyang paleng keujam ban silingka kamoe. Awaknyan jipoh mandum nyang kamoe peulara dan nyang kamoe gaséh. Nibak uroe Droeneueh beungéh, hana meusidroe pih nyang hase jipeuplueng droe.


text: 1Syedara-syedara nyang lôn cinta! Bék kheueh tapatéh bak mandum ureuëng nyang meungaku na Roh Allah, teuma ujoe kheueh awaknyan leubeh ilée keutateupeue peu kheueh roh nyang na nibak awaknyan asai jih nibak Allah atawa bukon. Sabab jai that nabi-nabi peuleusu ka jijak bansaboh nyoe. 2Meunoe kheueh cara jih mangat gata teupeue peu kheueh Roh Allah atawa kon: Ureuëng nyang jiaku bahwa Isa Almaseh geutreun lam donya sibagoe manusia, ureuëng nyan biet na Roh nyang teuka nibak Allah. 3Teuma meunyoe na ureuëng nyang hana jiaku hai nyan, ureuëng nyan nibak jih hana Roh Allah. Ureuëng nyan na roh nibak Musoh Almaseh. Syedara ka tadeungoe bahwa roh nyan teuma teuka, dan jinoenyoe kana lam donya nyoe. 4Teuma Aneuëk-aneuëk lôn, gata na kheueh milék Allah. Gata ka tapeutalo nabi-nabi peuleusu, sabab Roh nyang na nibak gata leubeh meukuasa nibak roh nyang na nibak ureuëng-ureuëng milék donya nyoe. 5Nabi-nabi peuleusu nyan jimeututoe keuhai donya nyoe, dan donya jideungoe peue nyang jipeugah lé awaknyan, sabab awaknyan milék donya. 6Teuma geutanyoe na kheueh aneuëk-aneuëk Allah; dan ureuëng nyang jituri Allah, jideungoe peue nyang tanyoe peugah. Ureuëng nyang kon milék Allah, hana jideungoe peue nyang tanyoe peugah. Meunan kheueh cara jih tanyoe tateupeue beda Roh nyang jibri ajaran nyang beutôi ngon roh nyang jipeusisat tanyoe. 7Syedara-syedara nyang lôn cinta! Jak kheueh geutanyoe saléng tameugaséh sidroe ngon nyang laén, sabab geunaséh nyan asai jih nibak Allah. Ureuëng nyang na gaséh, na kheueh aneuëk Allah dan jihnyan jituri Allah. 8Ureuëng nyang hana gaséh, ureuëng nyan hana jituri Allah; sabab Allah na kheueh gaséh. 9Allah geupeugah bahwa Gobnyan geugaséh tanyoe ngon cara geukirém Aneuëk Geuh nyang tunggai u lam donya nyoe mangat tanyoe meuteumé udeb meulalu Aneuëk Geuh nyan. 10Nyoe kheueh gaséh nyan: Bukon geutanyoe nyang ka tagaséh Allah, teuma Allah nyang gaséh keugeutanyoe dan geukirém Aneuëk Geuh mangat meulalu Aneuëk Geuhnyan tanyoe meuteumé amphon banmandum desya-desya geutanyoe. 11Syedara-syedara nyang lôn cinta, meunyoe Allah meunan that geugaséh geutanyoe, tanyoe pih harôh tagaséh sidroe ngon nyang laén. 12Hana meusidroe pih nyang ka lheueh jikalon Allah, teuma meunyoe geutanyoe sabe na lam gaséh sayang, Po teu Allah meusaboh ngon geutanyoe dan geunaséh Gobnyan ka jeuet sampoereuna lam tuboh geutanyoe. 13Lé sabab Allah ka geubri ubak geutanyoe Roh Gobnyan, ngon lagée nyan tanyoe tateupeue bahwa geutanyoe ka udeb meusaboh ngon Po teu Allah, dan Allah udeb meusaboh ngon geutanyoe. 14Kamoe keudroe ka lheueh kamoe kalon Aneuëk Allah, dan kamoe peusampoe bahwa Gobnyan geukirém lé Bapak keu jeuet keu Raja Peuseulamat donya nyoe. 15Barang sigasoe nyang jiaku bahwa Isa nyan Aneuëk Allah, Po teu Allah udeb meusaboh ngon ureuëng nyan, dan ureuëng nyan pih udeb meusaboh ngon Allah. 16Tanyoe keudroe tateupeu dan tapatéh keuhai geunaséh Allah ateueh geutanyoe. Allah nyan gaséh. Ureuëng nyang udeb jih jikuasa lé gaséh, ureuëng nyan meusaboh ngon Allah, dan Allah meusaboh ngon ureuëng nyan. 17Gaséh geupeujeuet sampoereuna lam tuboh geutanyoe, mangat tanyoe beutajeuet nibak Uroe Peungadelan. Tanyoe teuma na beurani, sabab udeb geutanyoe lam donya nyoe saban lagée udeb Almaseh. 18Ureuëng nyang jirasa geunaséh Allah, nibak ureuëng nyan hana jituri keupeurasaan teumakot; sabab geunaséh nyang sampoereuna jipeuleunyab banmandum peurasaan teumakot nyan. Ngon lagée nyan deuh kheueh teukalon bahwa nibak ureuëng nyan gohlom jirasa gaséh Allah nyang sampoereuna meunyoe ureuëng nyan teumakot meuhadab ngon Uroe Peungadelan. 19Tanyoe geugaséh, sabab Allah ka leubeh ilée geugaséh tanyoe. 20Meunyoe sidroe-droe ureuëng jipeugah, "Ulôn kugaséh Allah," teuma ureuëng nyan hana jigaséh keusyedara jih keudroe, ureuëng nyan tukang meusulet. Sabab ureuëng nyang hana jigaséh syedara jih nyang jikalon keudroe, hana mungken ureuëng nyan hase jigaséh Allah nyang hana deuh jikalon. 21Sabab nyan, nyoe peurintah nyang geubri lé Almaseh ubak geutanyoe: Barang sibagoe jigaséh Allah harôh jigaséh teuma syedara-syedara jih.


text: 1Timotius oa, Alam Aha Nutabe Neàna labe Aho amu iba nehame iademe fet gagu esuhu bak. “Ba diamut ibi iho tu vuzehi meedaha im imbona lam dam totbaho labe fa mu voou seti vedi fa meia ahi vagedam setan zi labe iho vuusdam dam labe ibi iho im giomim vahokedaha im laba fa aime tu vuzehi meeda tame,” lahame labi fet gagu esuhu bak. 2Ame lab vahokedam im giomimna lam gi dam ahobat neàdi vagem dam labe ibi iho vahokedaha imot modem bak. Labi laha ame dam labe ibi iho faina meedam bak lam abo gi dihasi meeda. Dihasi neo meeda. Labihadam labe ba im ahulat, “Iho faina meedaho,” laham bak lam vi ozodam vabili gi as vua vahume umahubuli tamzohobuli vua vahum di vua bogozi as dom biem bak lamti uloholehe damat modem bak. 3Ame giomim vameadam dam labe vedi nehame vahokeda. “Nam dat a vamule. Dat nam a vamule. Im na lada lam àm fi ham dam tame. A àmule. Lahame Alat malehe bak,” lahame labihasu vahokeda. Lahana ame im lam giomim vahokedaho. Neham bak. Dam Kristus bake tu vuzehi meedam dam abo ame im imbona vahokedahana lam ahebu tu vuzehi meedaha dam labe iho ame na àmna lam ve àlo modem di Ala naedate gago, “Oho na nim modehe bak abo neàte,” lahame labi tom gagodaha labe ve àm neà bak. Iho ve àm bake na àmna ahebu Alat ahit modi ab esuham bak. 4Na ahebu Alat modehena lam abo neàna tadehe bak. Labiha labe iho ba neha, “Na nim fi hamda am tame. Im ba àm vabak,” laham bak lam ba labi gagom biem bak. Gi neham bak. Iho Ala naedate gago, “Oho na nim modehe bak abo neàte,” lahame labi tom gagu neàdi afoezobe ame na àmna lam visoi àm neà bak. 5Alat amu neha, “Na àmna ahebu àm neàte,” lahame labi gagoho bak lamti iho Ala naedate gago, “Oho na nim modehe bak abo neàte,” lahame labi tom gagoho bak lamti labihasu meedam labe iho na àmna ahebu gi ve àm neàna tadem bak. 6Timotius oa, eho etei oba lab toedume oluhu im zi lam oho ve fa omti vahi dam Kristus bake tu vuzehi meedam dam totbaho laba vahokedale. Oho labi meedameam làhà neham bak nim ab imbodemam bak. Damat ame bak lam aame ozo, “Om abo Kristus Yesus labe Am im aime fa dam bake iademe modidamda neàda om am bak,” lahame oba labi gagodam bak. Labi laha Alat lab vameadaha im imbona lam abo ibi iho amu tu vuzehehe im ame. Labi ba oba neo lab vahokedaha im neàna oho amu faasi tu vuzehi vou mode ledume etei vou fuhu im ame. Labihasu oho vuzehi vi ozodume meedam labet modi om ab ozomam bak. “Làhà ebe eho tu vuzehehe bak lam vi teudedà?” lahame ozome ozobohudem bak am tame. 7Tai ahamda labe ibi iho fi hasi vou mode lehe im ahum modeo, imohim modeo, a vi tu ozodamule. Im lada lam Alat gagu esuhu vab imot modem bak. Labihàmu oho gi ailahigeàmu fa Alat Aba Aho ozome oba gagoho im lamota vouhodam labe meedale. A vanamai voomule. 8Meit gagohona eho etei oba gagolo modem im nim im imbonat modem bak. Meit am so bedem bak labna zohàme am so teudelo dihasi na meeda. Dihasi neo na meeda. Labihadam labe iho bak niba esdam di iba koena vi tau meedam labe im so neàdem bak am bak. Lahana meit Alat Aba Aho ozome gagoho im lamota ahu vàmadi dihasi modi dihasi modidam labe bisi iba vi tau im ahu teudedam bak am bak. Neham labe bisi iba vi tau im ahu teudedam bak. Iho bak niba azim di ame im lam meedam labe Alat iba gi neà bak tadeda. Labi laha ba diamut iba modi im Alati vahi Aba Aho azim bak abo neà bak laba azim bak. Labihadam imot modem bak. 9Laham im imbona lam dam ahebu aime vuzehem neàte. 10Ala abo elom gikida abo gi labaha modesuhu Ala Am am bak. Labi laha Am abo dam bake Soat Vausu Fa Vei Neàdem Ala vàmtea Am am bak. Meit Aba tu vuzehehe dam lam bisi Aho soat vausu fa vei neàdem dam am bak. Ala labihasu meedam Alat modemu iho nehi fet ozo, “Iho gi im Abadata meedameam làhà Aho iba im neà bak duana modi esuidam bak,” laham bak laba iho nasi tu vi ozodàmu dam totbaho labe Ala bake tu vuzehem bak laba ozome iho abo keàtedi ame Im Neàna lam dam bake vou vameatedam bak. 11Eho etei oba lab toedume oluhu im lam ahebu oho ve fa dam bake vahokedume afoezobe, “Uho mahate aime vuzehi meedale,” lahame mahate vi ootedale. 12Timotius oa, om abo dat gàhàda modem labe oba damat aame feàtàmo. Oho gi, “Damat fà aame ahu adat iedi oba vou baedase,” laham im lamota ozodume meedale. Dam Kristus bake tu vuzehi meedam dam labe, “Iho akatihasu meedam labe neàdela?” laham bak lam ohomo naedat amu nasi it vouhodale. Vouhodam labe gi iademe im nehasu meedale. Oho meia git gagodam vaba gi im neàna vameada. Labi laha git meedam vaba gi iademe meeda. Labi laha dam amomoi bak ium ahebu oho laha deeli meeda. Labi laha oho Kristus bake tu vuzehi meedam bak lam voom vaba gi keàtedi meedam bohu vuusda. Labi laha oho om ahu faina meedam vaba gi neà bak bohuta meeda. Oho labihasu vouhodam labe ame dam labe vi aame ozobohudi ame baket tau meedam bak am bak. 13Om eho oba lem bake vou faodam di labe oho gi nehame meedale. Damat dogoit vou faodahit Alat Vameadaha Im Toedahana lam meit aame gagoda. Labi ame dam labe, “Im akatihasu meedam labe neàdela?” laham bak lam oho laha dam bake vahokeda. Labi vahokedume afoezobe neo vi ozodume, “Im imbona vahokedahana nim uho mahate aime vuzehi meedale,” lahame vi vahokeda. Oho gi labihadamna eho ba li aase. 14Alat ozahit oba amu neha, “Im Ebeda nim meedale,” lahame oba amu fet gagu esu oba vizi teudehe bak lam oho mahate vi ozome meedale. A voou setemule. Alat oba lab modi vizi teudehe bak lam gi nehaha bak. Amu di iube Kristus bake tu vuzehi vahi meedam dam laba vuusu im vameame faheme modiam dam busaoda laba Alam Aha Nutabe Neàna labe ame dam laba modi vizi teudehe labe, “Om ba nehame mode tame,” lahame Alat fet gagu esuhu im lam ame dam labe ozobohudi fa neo im anekehà om ohu laba odotladam labe oba ahate ab gagu esuham bak. Labihàmu ame bak lam a voomule. 15Eho etei oba, “Nehame meedale,” lahaha im lam oho mahate ahu vàmadi keàtedi meedale. Oho labi meedam labe dam ahebu aame ozo, “Da lam abo im Alabada fa meedam meolehe?” lahame aame ozobohudi gagom bak am bak. Labiham bake oho mahate ahu vàmadi keàtedi meedale. 16Obo oho meedam im lam om ahu adat it vou faovoi iademe meedale. Oho labi meedam labe Alat oba soat vausu fa vei neàdem bak am bak. Labi laha oho Alam Im Neàna vahokedahana lam dam bake vahokedam bak lam om ahu adat it vou faovoi iademe meedale. Oho labi meedameam làhà oho lab vahokedaha im laba aidume vuzehedam dam lam laha Alat soat vausu fa vei neàdedam bak am bak. Labiham bake oho mahate keàtedi iademe meedale.


text: 1Bak tanggai siploh, buleuen siploh, bak thon nyang keu sikureueng lam masa kamoe geuböih u teumpat aséng, TUHAN meufeureuman ubak ulôn, 2"He manusia fana, cetet kheueh tanggai uroe nyoe, sabab uroenyoe raja Babel geupeuphon keupong Yerusalem. 3Ulôn, TUHAN, na saboh miseu keu tapeusampoe ubak umat Lôn nyang galak beurontak: Leng laju ié u dalam ayan peuduek laju ateueh apui. 4Peutamong laju eungkot sie lam ayan nyan sie nyang paleng gét mutu jih; asoe bahô dan asoe pa meunan cit ngon tuleueng-tuleueng nyang le sumsum jih. 5Peuguna kheueh uengkot sie bubiri nyang teumbon dan muda tamah kheueh peuseudiaan kayée apui. Bah kheueh ju dan meubok-bok ié jih reuboh kheueh uengkot sie nyan meunan cit ngon tuleueng-tuleueng jih." 6TUHAN Nyang Mahamanyang meufeureuman, "Ceulaka kheueh banda nyang peunoh deungon ureuëng poh peumaté manusia! Bandanyan lagée beulangöng meugeuratan nyang hántom na teu uet. Uengkot sie nyang ka na lam nyan teupeuteubiet sikrak-krak, sampoe hana meusikrak pi nyang na tinggai. 7Di banda nyan teujadi ureuëng poh gob sampoe maté, teuma darah ureuëng nyang keunong poh nyan hana rô ateueh bumoe, teuma ateueh batée kreueh, sampoe hana hase teuseubée. 8Darah nyan Ulôn peubiyeu disinan sampoe leumah teukalon dan teutueng bila." 9TUHAN Nyang Mahamanyang meufeureuman, "Ceulaka kheueh banda nyang peunoh ngon tukang peumaté manusia nyan! Ulôn keudroe nyang atoe kayée mangat Lôn tot. 10Tamah kheueh kayée jih! Kipah kheueh apui jih! Rebôh kheueh asoe jih! Jak tiek kheueh kuah jih. Tot kheueh tuleueng-tuleueng jih! 11Jinoenyoe keubah kheueh kanöt peurunggu nyang soh nyan ateueh apui dan bah kheueh disinan sampoe tutong dan hu mirah meubara. Óh lheueh geuratan jih tutong, beulangöng nyan gleh lom meunurot peuratoran agama. 12Teuma hana bandum geuratan jih habéh jipajoh lé apui. 13He Yerusalem, buet-buet gata nyang jeuhet dan beujat nyan ka tapeukutoe badan gata keudroe. Ulôn ka Lôn ujoe Lôn peugleh gata, teuma hana meuguna, sabab gata teutab kutoe. Gata hana gleh le sampoe Ulôn peulheuh beungéh Ulôn u ateueh gata. 14Ulôn, TUHAN Nyang Mahamanyang ka Lôn peugah haba. Ka trok saát jih nibak Ulôn keu meutindak. Ulôn hana Lôn tuwoe keu desya gata dan hana teuma Lôn peu amphon dan Lôn gaséh gata. Gata Lôn huköm nyang sisuai deungon buet gata. Ulôn, TUHAN Nyang Mahamanyang ka Lôn peugah haba." 15- 16TUHAN meufeureuman ubak ulôn, "He manusia fana, deungon meudadak Ulôn cok ureuëng nyang paleng gata cinta. Teuma digata hana jeuet tameuratok tamo ba-e, atawa tapeubiyeu ié mata gata meuleng-leng. 17Bék sampe mo gata nyang meusök-meusök nyan teudeungoe uluwa. Bék kheueh watée tajak hana tatôb ulée, atawa hana meulapek gaki, sibagoe ureuëng nyang meukabong, bék teuma gata tôb muka gata, dan bék tapajoh ruti meukabong." 18Ban seuboh that Ulôn mariet ngon bansa nyan dan watée malam peurumoh Ulôn meuninggai donya. Óh singoh beungoh laju Ulôn peubuet peue nyang ka geupeurintah ubak Ulôn. 19Rakyat jiteumanyong, "Pakon Bapak peubuet lagée nyoe? Peue guna jih keu kamoe?" 20Laju ulôn peugah ubak awaknyan, "TUHAN geuyue bak ulôn 21geuyue jak peugah peusan nyoe ubak gata: Gata tapeubangga teunaga Baét TUHAN. Gata galak tapandang dan tasaweue sabe, teuma TUHAN geupeukutoe rumoh Gobnyan. Dan anggota-anggota keuluwarga gata nyang mantong muda, nyang na tinggai di Yerusalem, teuma jipoh maté dimideuen prang. 22Laju gata tapeubuet lagée nyang lôn peubuet bak saát nyoe. Gata hana tatôb muka gata atawa tapajoh ruti meukabong. 23Gata hana tajak ngon hana teutôb ulée atawa meulapek gaki, hana meuratok atawa tamo ba-e. Gata seumaken meurana sabab desya-desya gata; gata apoh apah keudroe keu ureuëng laén. 24Dan ulôn, Yehezkiel jeuet keucuntoh nibak gata; gata teuma tapeubuet lagée nyang ulôn peubuet bak saát nyoe. TUHAN geupeugah bahwa meunyoe hainyoe teujadi, gata tateupeue bahwa Gobnyan kheueh TUHAN Nyang Mahamanyang." 25TUHAN meufeureuman ubak ulôn, "Nyan, he manusia fana, Ulôn cok nibak awaknyan Baét Ulôn nyang kong nyan, nyang ka jeuet keubanggaan dan keuseunangan awaknyan, dan nyang awaknyan pandang dan jisaweue ngon galak até. Laju Lôn cok cit teuma aneuëk-aneuëk awaknyan. 26Bak uroe Ulôn peubuet hai nyang lagée nyan, sidroe nyang hase teupeusie nibak keubinasaan nyan teuma teuka, dan geupeusampoe haba nyan ubak gata. 27Bak uroenyan cit teuma gata jeuet tapeugah haba lom dan hana kalu le. Laju gata tamariet deungon ureuëng nyan. Meunan kheueh gata jeuet keutanda keu awaknyan; dan barô kheueh jiteupeue lé awaknyan bahwa Ulôn kheueh TUHAN."


text:
Ureuëng Miao
Ureuëng Miao (haraih China geupeupaneuk: 苗族; haraih china aseuli: 苗族; pinyin: Miáozú) nakeuh saboh nibak 56 boh bansa nyang geupeusah lé kuwasa Rèpublik Rakyat China. Bansa nyoë meubileuëng 8.945.538 droë bak peusipé akhé nyang geupeugèt bak thôn 2000.
Neuduek[andam | andam nè]
Ureuëng Miao na di 7 boh propinsi, nyakni:
- Propinsi Guizhou
- Wilayah Otonomi Sukèë Miao, ngon Dong Qiandongnan
- Wilayah Otonomi Sukèë Buyei, ngon Miao Qiannan
- Wilayah Otonomi Sukèë Buyei, ngon Miao Qianxinan
- Wilayah Otonomi Sukèë Buyei Songtao
- Wilayah Otonomi Sukèë Tujia, ngon Miao Yinjiang
- Wilayah Otonomi Sukèë Gelao, ngon Miao Wuchuan
- Wilayah Otonomi Sukèë Gelao, ngon Miao Wuchuan Daozhen
- Wilayah Otonomi Sukèë Buyei, ngon Miao Zhenning
- Wilayah Otonomi Sukèë Miao, ngon Buyei Ziyun
- Wilayah Otonomi Sukèë Buyei, ngon Miao Guanling
- Wilayah Otonomi Sukèë Yi, Hui, ngon Miao Weining
- Propinsi Hunan
- Wilayah Otonomi Sukèë Tujia, ngon Miao Xiangxi
- Wilayah Otonomi Sukèë Miao Mayang
- Wilayah Otonomi Sukèë Miao, ngon DongJingzhou
- Wilayah Otonomi Sukèë Miao Chengbu
- Propinsi Yunnan
- Wilayah Otonomi Sukèë Zhuang ngon Miao Wenshan
- Wilayah Otonomi Sukèë Miao Pingbian
- Wilayah Otonomi Sukèë Miao, Yao,ngon Dai Jinping
- Wilayah Otonomi Sukèë Yi, ngon Miao Luquan
- Propinsi Guangxi
- Wilayah Otonomi Sukèë Miao Rongshui
- Propinsi Hainan
- Wilayah Otonomi Sukèë Li, ngon Miao Qiongzhong
- Wilayah Otonomi Sukèë Li, ngon Miao Baoting
- Propinsi Sichuan
- Wilayah Otonomi Sukèë Tujia ngon Miao Xiushan
- Wilayah Otonomi Sukèë Tujia ngon Miao Youyang
- Wilayah Otonomi Sukèë Miao, ngon Tujia Pengshui
- Propinsi Hubei
- Wilayah Otonomi Sukèë Tujia, ngon Miao Enshi


text:
Acèh
Acèh nakeuh saboh da’irah kusuih sabe propinsi nyang na bak Pulo Ruja. Acèh nakeuh propinsi nyang barat that di Indônèsia. Blah ateuëh na La’ôt Banggali, La'ôt Hindia blah barat, Seulat Malaka blah timu ngon blah teunggara na propinsi Sumatra Utara. Nang nanggroë Acèh nakeuh Banda Acèh.
Asoë
Tarèh[andam | andam nè]
Bak masa Sôleutan Éseukanda Muda Meukuta Peukasa Alam mat kuwasa, Acèh nakeuh saboh nanggroë nyang leupah that kaya ngon makmu. Yôh nyan, wilayah Keurajeuën Acèh Darussalam trôk u binèh pasi Minangkabau. Kuwasa Acèh trôk cit keudéh u Pirak, jazirah Meulayu. Keurajeuën Acèh Darussalam bak masa nyan ka na hubôngan ngon keurajeuën-keurajeuën la’én lam dônya, lagèë Keurajeuën Tureuki Utsmani, Mughal di Hindustan, Safawi di Iran jinoë, Maghréb, Inggréh, Peutugéh ngon le la’én lom keurajeuën nyang na lam dônya yôh masa nyan.
Geografi[andam | andam nè]
Acèh nakeuh saboh propinsi nyang teuduek di ateuh garéh khatulistiwa. Luah nanggroe Acèh nakeuh 55.392 km2. Tanöh nanggroe Acèh mandum jiduek bak pulo Sumatra, Indônèsia. Seulaén di pulo nyan, wilayah jih na cit bak pulo-pulo ubeut, lagèe Pulo Simeulue. Da'irah Acèh nakeuh meugunong-gunong. Mandum nyan teuduek di da'irah Gayo. Da'irah di Acèh nyang paléng manyang nakeuh Gunong Leuser nyang manyang jih 3.404 mètè di ateuh la'ôt. Di teungöh-teungöh tanoh Acèh na Danau La'ôt Tawar.
Keuadaan cuaca di Acèh nakeuh su-um, atawa tropis. Rata-rata su-um jih antara 23°—32°C di da'irah rab ngön la-ôt; atawa 12°—22°C meunyoe di da'irah nyang manyang. Tiep thôn, musém ujeun di Acèh nakeuh bak antara 1.000 sampo 3.000 mm.
Ureung duek[andam | andam nè]
Jumlah ureueng nyang na di Acèh sampo thôn 2010 nakeuh 4.494.410 droe. Karab mandum jumlah ureueng nyan tinggai di gampông-gampông; diet nyang tinggai di banda. Banda Aceh nakeuh ibukota propinsi Acèh, teuduek bak ujong paléng barat pulo Sumatra. Seulaén Banda Aceh, Lhokseumawe nakeuh kota keudua nyang paléng meuceuhue sabab di sinan na peurusahaan-peurusahaan ureueng luwa, miseu jih PT Arun ngön PT Pupuk Iskandar Muda.
Karab mandum ureueng Acèh nakeuh dari suku Acèh. Gayo ngön Alas, mandum suku nyan tinggai di da'irah nyang leubèh manyang. Mandum ureueng Acèh nyan ureueng éseulam, nyan kira-kira na 96%. Bahsa Acèh nakeuh bahsa nyang geungui lé karab mandum ureueng Acèh. Seuleubèh nyan, geungui bahsa Indônèsia.
Nanggroe Acèh nakeuh rumoh dari mandum budaya ngön leumbaga peundidikan, mandum nyan nakeuh di Banda Aceh. Meuseujid Raya Baiturrahman, nyang na di Banda Aceh, geupeudöng bak watèe prang ngön Beulanda bak abad keu-19. Musium Aceh, cit na di Banda Aceh, nakeuh saboh teumpat nyang geupeugöt deungön hana payah geungui labang. Na cit saboh kuburan ureueng Beulanda, Kerkhoff, di Banda Aceh nyang di sinan geukubu 2.000 droe teuntra Beulanda nyang matée watèe masa Prang Acèh bak thôn 1873-1914. Taman Sari, saboh taman nyang na rab Meuseujid Raya Baiturrahman, di dalam jih na saboh Gunongan. Gunongan nyan nakeuh saboh bangunan nyang beuntuk jih lagèe gunong nyang geupeugöt bak masa Sultan Iskandar Muda, thôn 1600.
Ekonomi[andam | andam nè]
Karab mandum pabrék di Acèh nakeuh pabrék gah. Mandum pabrék nyan na di Lhokseumawe. Lhokseumawe nakeuh saboh da'irah di Acèh nyang mandum pabrék na teudöng di sinan. Di Lhokseumawe na teudöng pabrék gah, baja, ngön pabrék keureutah. Adak pih meunan, buet ureung Acèh rata-rata nakeuh geujak u blang geupula padé, atawa geupula boh kayèe atawa ôn kayèe. Ureueng Acèh na cit geupula bak lawang, kupie, ngön bakông.
Jalan rayek nyang meuhubông dari Banda Aceh sampo u Medan na di da'irah blah barôh Acèh. Na cit jalan-jalan ubeuet nyang meuhubông u da'irah-da'irah nyang meubukét, lagèe jalan u Takengon. Seula'én jalan raya nyan, na cit jalan raya nyang meuhubông u da'irah blah tunong Acèh. Miseu jih u Meulaboh. Jalan nyoe meusambông cit u Medan nyang meutumèe ngön Gunong Leuser.
Di Acèh na 4 boh peulabôhan kapai la'ôt. Peulabôhan la'ôt nyang paléng rayek na di Lhokseumawe. Bandara keu kapai na 5 boh cit di Acèh: saboh di Lhokseumawe; saboh di Tapaktuan; saboh di Meulaboh; saboh di Banda Aceh; dan saboh di Sinabang, Simeulue. Nyang paléng rayek na di Banda Aceh, nan jih Bandara Sultan Iskandar Muda.
Peundidikan[andam | andam nè]
Universitas nyang na di Acèh, na padum boh jeunèh, miseujih:
Universitas negeri
- Universitas Syiah Kuala
- IAIN Ar-Raniry
- Universitas Malikussaleh
- Politeknik Negeri Lhokseumawe
- Politeknik Aceh
- STAIN Malikussaleh
- STAIN Zawiyah Cot Kala
Universitas swasta
- Universitas Abulyatama
- Universitas Almuslim
- Universitas Muhammadiyah Aceh
- Universitas Iskandar Muda
- Universitas Serambi Mekkah
- Universitas Jabal Ghafur
Kabupatèn di Acèh[andam | andam nè]
Peunajôh Acèh[andam | andam nè]
Acèh na jeunèh peunajôh nyang hana di da'irah la'én. Peunajôh-peunajôh nyang na di Acèh miseujih timphan, sie kamèng, sie reubôh, ngön peunajôh meuseukat. Di da'irah Sabang na jithèe peunajôh dhôi nyang na rasa nyang meula'én-la'en. Di Meureudu, kabupatèn Pidie Jaya, na peunajôh nyang geukheun adèe, nyang di da'irah Acèh la'én geukheun bingkang. Di Acèh Barôh na martabak boh drien nyang ka geuthèe mangatjih. Meunyoe di Bireuen, peunajôh nyang na nyangkeuh saté matang nyang asaijih dari kuta Matangglumpang Dua. Peunajôh Acèh nyang umumjih ta tumèe di luwa da'irah Acèh nakeuh mie Aceh nyang geutagun ngön kuah nyang keu'eung.
Hubông luwa[andam | andam nè]
Asai teunuléh[andam | andam nè]
- Forbes, Dean K. "Aceh." Microsoft® Student 2009 [DVD]. Redmond, WA: Microsoft Corporation, 2008. Microsoft ® Encarta ® 2009. © 1993-2008 Microsoft Corporation. All rights reserved.
Ceunatat[andam | andam nè]
- ^ http://atjehpost.com/read/2012/11/19/28307/368/31/Singa-dan-Burak-Menghiasi-Lambang-Aceh-dalam-Rancangan-Qanun
- ^ Sensus Penduduk 2010
- ^ http://www.waspada.co.id/index.php?option=com_content&view=article&id=6474:aceh-gelar-kongres-Suku-daerah&catid=13:aceh&Itemid=26
- ^ http://www.rakyataceh.com/index.php?open=view&newsid=3337
- ^ http://www.waspada.co.id/index.php?option=com_content&view=article&id=6474:aceh-gelar-kongres-bahasa-daerah&catid=13:aceh&Itemid=26
- ^ http://www.rakyataceh.com/index.php?open=view&newsid=3337
- ^ Jumlah kabupaten di Aceh menurut "Aceh dalam Angka", 2010, Badan Pusat Statistik Aceh
- ^ Jumlah kota di Aceh menurut "Aceh dalam Angka", 2010, Badan Pusat Statistik Aceh
- ^ Jumlah kecamatan di Aceh menurut "Aceh dalam Angka", 2010, Badan Pusat Statistik Aceh
- ^ Jumlah gampong/kelurahan di Aceh menurut "Aceh dalam Angka", 2010, Badan Pusat Statistik Aceh


text: 1Aneuëk ulôn Titus! Ulôn, Paulus, kutuléh surat nyoe sibagoe hamba Allah dan rasui Isa Almaseh. Ulôn geupiléh dan geu-utus keu teutulông ureuëng-ureuëng piléhan Allah mangat beujeuet teuga iman awaknyan. Meunan cit ulôn museuti kubimbéng awaknyan mangat jituri ajaran nyang beuna nyang jipeurunoe lé agama tanyoe. 2Ajaran na kheueh sibagoe harapan bahwa geutanyoe tateurimong udeb seujati dan keukai. Allah ka geupeu janji udeb nyan sigohlom awai jamén -- dan Allah hana mungken meusulet. 3Bak watée nyang paih, Allah geupeugah janji Gobnyan nyan lam peusan Geuh. Peusan nyan ka geupeucaya bak ulôn, dan ulôn britée nyan ateueh peurintah Allah Peuseulamat tanyoe. 4Titus, gata na kheueh biet-biet aneuëk ulôn, sabab gata dan ulôn saban-saban kata meuiman ubak Almaseh. Ulôn meuharab seumoga Allah Bapak dan Isa Almaseh Raja Peuseulamat tanyoe, geubri beureukat dan seujahteura ateueh gata. 5Ulôn tinggai gata di Kreta mangat gata hase tauroih hai-hai nyang peureulée teuatoe. Meunan cit, mangat gata ta angkat peumimpén-peumimpén jeumaáh ditieb-tieb banda. Dan ingat kheueh ubak peutunyok-peutunyok nyang ulôn peugah nyoe: 6Sidroe peupeumimpén jeumaáh na kheueh sidroe ureuëng nyang hana meucupa; ureuëng nyan peurumoh jih sidroe mantong; aneuëk-aneuëk jih nyang ka meuiman ubak Almaseh dan kon aneuëk nyang jeuhet hana jeuet teupurunoe. 7Peunilék jeumaáh na kheueh ureuëng nyang jiurôih buet Allah, ureuëng nyan hana meucupa. Ureuëng nyan hana sombong atawa bagaih beungéh, atawa galak keumabök, atawa galak keumulo, atawa teupéng-péng. 8Ureuëng nyan meuseuti nyang galak jiteurimong jamé dirumoh jih, galak bak hai-hai nyang jroh, hase jiteun droe, jujoe, gleh dan teureuteb. 9Ureuëng nyan meuseuti nyang jimumat kong that nibak ajaran nyang ji-iman, lagée nyang ka teupurunoe bak jih nyan. Ngon lagée nyan jihnyan hase jibri naseuhat keu ureuëng laén nyang dasai jih nibak ajaran nyang beutôi, dan jitunyok buet-buet ureuëng nyang salah nyang lawan jih. 10Sabab jai that ureuëng nyang galak keubeurontak, nyang paleng phon ureuëng-ureuëng nyang yoh awai meuagama Yahudi; awaknyan jipeunget ureuëng laén ngon haba jih nyang sulet. 11Ureuëng-ureuëng nyang lagée nyan meuseuti teusumpai babah jih, sabab awaknyan jipeukaru keuluwarga-keuluwarga deungon ajaran-ajaran nyang hana beutôi. Awaknyan jipeubuet lagée nyan jikeuneuk mita laba nyang hana patot! 12Ka lheueh geupeugah lé nabi nyang asai jih di Kreta ureuëng awaknyan keudroe, "Ureuëng-ureuëng Kreta sabe jimeusulet, dan lagée beulatang juwah nyang leuha dan beu-o." 13Peue nyang geupeugah lé nabi nyan keubiet beutôi. Nyang kheueh sabab jih gata meuseuti tatam awaknyan deungon teugaih; mangat awaknyan teutab jimumat nibak ajaran-ajaran nyang beutôi 14hana lé jimumat bak dongeng-dongeng Yahudi atawa peuratoran-peuratoran nyang jipeuget lé ureuëng-ureuëng nyang tulak ajaran nyang beutôi nyan. 15Peue-peue mantong na kheueh gleh nibak ureuëng nyang gleh. Teuma nibak ureuëng nyang pikeran jih kutoe lom hana meuiman, hana meusapeue pi nyang gleh, sabab pikeran dan até nurani awaknyan ka kutoe! 16Awaknyan jipeugah bahwa awaknyan jituri Allah, padahai buet awaknyan ji iengkeue hai nyan. Awaknyan keubiet that luwat, dan awaknyan hana jitem taát; awaknyan na kheueh ureuëng-ureuëng nyang hana hase jipeubuet nyang jroh.


text: 1Raja Hiram nibak nanggroe Tirus geukirém duta-duta gobnyan ubak Nabi Daud, meunan cit deungon kayée ceumara Libanon dan tukang-tukang kayée meunan cit deungon tukang batée keujijak peugöt meuligoe. 2Lé sabab nyan Nabi Daud meutamah yakén bahwa TUHAN ka geupeukong gobnyan sibagoe raja Israel dan geupeuteuga keurajeuen gobnyan keu keupeuntengan umat TUHAN. 3Di Yerusalem Nabi Daud geumeukawen lom deungon napadub droe ureuëng inong, dan nibak ureuëng inong nyang geumeukawen nyan gobnyan na geumeu aneuëk lom. 4Aneuëk-aneuëk agam gobnyan nyang lahé di Yerusalem na kheueh: Syamua, Sobab, Natan, Nabi Sulaiman, 5Yibhar, Elisua, Elpelet, 6Nogah, Nefeg, Yafia, 7Elisama, Beelyada dan Elifelet. 8Bak watée jideungoe lé ureuëng Filistin bahwa Nabi Daud ka teubaiát jeuet keuraja ateueh bansaboh nanggroe Israel, awaknyan laju jiteuka jikeuneuk jak drob gobnyan. Lé sababnyan Nabi Daud laju geuteubiet geujak muprang deungon ureuëng nyan. 9Bak watée nyan ureuëng Filistin ka trok ubak Pantôn Refaim dan laju jireubot pantôn nyan. 10Ban geudeungoe lagée nyan Nabi Daud laju geuteumanyong ubak Po teu Allah, "TUHAN, peu kheueh harôh ulôn prang ureuëng Filistin nyan? Dan peu kheueh TUHAN neupeumeunang keu ulôn?" "Nyoe, jak prang laju!" geujaweueb lé TUHAN. "Ulôn na blaih gata!" 11Dan Nabi Daud deungon pasokan gobnyan laju geujak prang bubena ureuëng Filistin nyan di Baal-Perasim dan laju geupeutaloe awaknyan. Geupeugah kheueh lé Nabi Daud, "Allah ka geupeuguna ulôn mangat lôn jak heuntam peutahanan musoh lagée ié raya nyang jipeuhanyot peue mantong lam watée sikeujab." Nyang kheueh sabab jih teumpat nyan geuboh nan Baal-Perasim. 12Bak watée pasokan Filistin ka jiplueng, awaknyan hana meuteumé jiba patong-patong beurala droe jih. Lé Nabi Daud laju geupeurintah bubena patong nyan geuyuetot banmandum. 13Hana treb teuma óh lheuehnyan teuka lom ureuëng Filistin dan jireubot lom Pantôn Refaim. 14Sigoeteuk Nabi Daud geulakée peutunyok ubak Po teu Allah, dan Po teu Allah laju geujaweueb, "Bék gata prang awaknyan rot nyoe, teuma tajak kheueh sira gata wet dan prang kheueh awaknyan rot meurandeh jéh, nyang tô ngon binéh bak kayée meureubo. 15Meunyoe gata na deungoe su tapak lagée su ureuëng nyang teungoh mubareh di ateueh pucök-pucök bak kayée nyan, gata maju dan tapeurab kheueh laju, sabab Ulôn na Lôn jak dikeue gata keu Lôn jak peutaloe ureuëng Filistin." 16Nabi Daud laju geupeubuet peue nyang ka geupeurintah lé Po teu Allah ubak gobnyan. Gobnyan dan pasokan geuh geuseupôt dan jisurot tantra Filistin phon nibak Gibeon sampoe trok u Gezer. 17Lé sababnyan meugah kheueh nan Nabi Daud dipat mantong, dan TUHAN laju geupeutakot bubena bansa laén keu Nabi Daud.


text:
rbt2 wrote:How did Megatalkbollox get in this and Baz, dave, grolschy and Mag nevah?
Must have been a dry week if the preacher is getting mentioned.
As all he does is :
I saw this coming months ago and blah blah blah blah blah blah blah blahlah blah blah blah lah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blah.
And I predict blah blah blah blahlah blah blah blahlah blah blah blahlah blah blah blahlah blah blah blah
They are foolish if they think lah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blah
I think blah blah blah blahlah blah blah blahlah blah blah blahlah blah blah blah
As I previously asserted blah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blah
But ha! blah blah blah blahlah blah blah blahlah blah blah blahlah blah blah blahlah blah blah blah (insert something about buying stuff for no reason) lah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blahlah blah blah blah
Blah blah blah blah


text:
Balkan
Balkan nakeuh nan historis ngon geografis nyang geunguy keu Iërupa blah rot teunggara. Luwah da'irah nyoë nakeuh 550.000 km² ngon ureuëng neuduëk disinan na lam keunira 53 juta droë.
Da'irah nyoë geupeunan dari narit Gunong-gunong Balkan nyang meulingkeuë balh rot teungoh wilayah Bulgaria u Serbia blah rot timu.
Definisi ngon ceuë[andam | andam nè]
Seumenanjung[andam | andam nè]
Meujan watèe Balkan geupeuwoë kheun keu semenanjung Balkan wilayah nyang meulingka ngon La'ôt Adriatik, Ionia, Aegea, Marmara dan La'ôt Hitam dari barat daya, tunong ngon teunggara.
Nibak teumpat nyang hana meucurak semenanjung, bak neuduek nyang kon tanöh geunténg nyang geuhubông u tanoh darat utama banuwa Iërupa, definisi nyoë kayém geunguy keu peununyok da'irah nyang leubèh luwah lom.
Balkan[andam | andam nè]
Nyang that geuturi nibak tarèh umum Balkan nakeuh saboh da'irah nyang that gasa nibak tabi'at manosia, meusaban ngon bumoë da'irah nyan nyang meugunong-gunong. Da'irah nyoë lam tarèh dônya na bak binèh keurajeuën-keurajeuën rayeuek, tarèh manosia lam riwayat nanggroë-nanggroë balkan rab sabé lam geunabuëk prang, harô-hara, sengketa ngon agresi antara keurajeuën-keurajeuën, phôn bak masa Keurajeuën Romawi sampoë Prang Yugoslavia nyang keuneulheuëh ban-ban nyoë.
Punca utama gabuëk ngon karu nanggroë da'irah nyan nakeuh bak peukara peupisah droë, na cit gabuëk nyang teuka nibak peukara nyang meubida-bida antara meumacam-macam ideologi siyasat nyang jeuet keu punca karu. Istilah Balkanisasi (atawa geupeubalkan) bak istilah umum kayém meuma'na nyang meuhubông ngon tabi'at gasa, meu seuliséh agama, bansa etnis. Ngon Balkan nyan nyang meujan cit meuma'na da'irah klek-klok.
Iërupa Blah rot Teunggara[andam | andam nè]
Bagoë ngon curak lam narit konotasi istilah "Balkan" nyan keuh, lé ureuëng leubèh meurasa neukheun wilayah semenanjung Balkan ngon istilah Iërupa Teunggara. Bacut-bacut isyilah nyan meukeumang jeuet keu inisiatif barô. UE bak thôn 1999 geukheun wilayah nyan ngon Pakta Stabilitas keu Iëropa Teunggara, sampoë saboh koran online Balkan Times geupeuturi droë ngon nan Southeast European Times bak thôn 2003.
Neunguy istilah nyoë meuma'na Semenanjung Balkan bah that nibak peukara teknis ka lagèe hana geupakoëë wilayah bumoë neugara Rumania ngon Ukraina blah rot barat nyang jitamong cit lam beunagi wilayah banuwa Iërupa blah teunggara.
Ceuë barôh semenanjung Balkan bak adat umum geumeukeusud jeuet keu saboh garéh nyang jeuet nibak kruëng Donau, Sava ngon Kupa ngon na jeumba la'én nyang meuhubông Kupa ngon Lhôk Kvarner.
Na cit definisi la'én lam bhaih ceuë barôh Balkan:
- garéh Krka (kruëng di Slovenia) - Vipava – ceuë barôh Lhôk Trieste
- garéh Dniester - Timişoara - Zagreb - Triglav (gunong-gunong).
- garéh Sava - Ljubljansko polje – kruëng Idrijca – Kruëng Soča.
Nyang leubèh that umum lom definisi Balkan geunguy lawet nyoë nakeuh wilayah nyang na bak ceuë rot barôh Danube-Sava-Kupa geunantoë neunguy nibak tabi'at fisiografik, sampoë jeuet mangat bak geu akô lam peuta. Bak adat riwayat historis bhaih nyan jeuet keu beutôi cit, sawuëb da'irah (saban ngon Rumania ngon geupeugadoh Montenegro, Dalmatia, ngon Pulo-pulo Ionia) nakeuh nyang leubèh luwah lom wilayah nyan jitamong lam teritorial Iërupa dari phôn masa Khilafah Turki Utsmani akhé abad keu-15 - abad keu-19. Kupa jeuet keu ceuë bumoë antara Slovenia ngon Kroasia blah rot teunggara, Sava geuplah 2 Kroasia ngon Serbia lé Donau, nyang nakeuh kruëng keu 2 rayeuk di Iërupa (lheuëh Kruëng Volga), jeuet keu ceuë bumoë antara Bulgaria, Serbia ngon Rumania. Di barôh ra'uëh nyan meubeunteuëng bak tanoh data Pannonia ngon Rumania Gunong-gunong Karpathia.
Bah that Rumania (la'én nibak Dobrudja) nakeuh kon beunagi bumoë Balkan, nibak adat konvensional jitamong keunan neugara geunantoë Khilafah Turki Utsmani jameun. Lam reusam Rumania na lé jitamong keunan sifeuet reusam adat Balkan ngon bahsa Rumania jitamong lam saboh ka'idah bahsa-bahsa Balkan.
La'én lom ngon Slovenia nyang meubeunteuëng u barôh Balkan ngon kayém geukheun beunagi wilayah Iërupa Teungoh. Meunan cit riwayat tarèh ngon reusam, nyang kayém geukheun ngon Iërupa Teungoh.


text:
Surat Ali-'Imran
Surat Ali-Imran (bahsa Arab: آل عمران, Āl-'Imrān, "Keuluarga 'Imran", salah saboh nibak surat lam Al-qur'an nyang neu peutrôn lé Allah di Madinah nyang jeumulah ayatjih 200 boh ayat. Areuti Ali-Imran na keuh Keuluarga Imran. Lam surat nyoe neucalitra bhaih masa lahé Nabi Isa AS (nyang keujadian nyan sama lagèe Nabi Adam AS), bhaih mu'jizat gobnyan, ngön calitra bhaih masa lahée Maryam binti Imran, poma Nabi Isa AS. Neupeunan Az-Zahrawan sabab surat nyoe neupeuhah mandum pue-pue nyang jisom lé ahli kitab teuntang akan lahé Nabi Isa ngön Nabi Muhammad .
Éhtisa asoe surat[andam | andam nè]
- Meuiman bahwa Nabi Isa kön sidroe Tuhan lagèe nyang jipatéh lé ureueng Nasrani.
- Hukôm musyawarah, mubahalah, ngön teuneugah pubuet riba.
- Calitra keuluarga 'Imran, prang Badar ngön Uhud ngön pue-pue nyang jeut tacok nibak calitra-calitra nyan.
- La'én-la'én: keulompok ureueng nyang peumeuphôm ayat-ayat mutasyabihat, sifeut-sifeut Allah, sifeut ureueng nyang seumatéh keu Allah, Islam nakeuh agama nyang neuridhai lé Allah, h'anjeut peujeut ureueng kaphé seubagoe ngön, umpama-umpama, neuingat Allah keu ureueng ahli kitab, ngön manfaat ta ingat Allah ngön peuneujeut-peuneujeut Allah.
Nè[andam | andam nè]
- ^ Departemen Agama RI. 2007. Al-Qur'an dan Terjemahannya Al-Jumanatul 'Ali Seuntai Mutiara Yang Maha Luhur. Bandung: J-Art.
Hubông luwa[andam | andam nè]
- (Indônèsia) Intro Depdagri surat Ali Imran
- (Inggréh) Surat Al-'Imran MP3